pythainlp/thai-wiki-dataset-v4 huggingface dataset:
เดลี

เดลี ("Dillī"; "ทิลลี" - Dillī; "Dēhlī") หรือชื่ออย่างเป็นทางการ กรุงเดลีราษฏรียราชธานีเกษตร  ย่อว่า เอ็นซีที (NCT) เป็นนครและสหมณฑลของประเทศอินเดีย ประกอบด้วย นิวเดลี เมืองหลวงของประเทศอินเดีย
อาณาเขตของเดลีติดต่อกับรัฐหรยาณาทั้งสามด้าน และติดต่อกับรัฐอุตตรประเทศทางตะวันออก ครอบคลุมพื้นที่ สำมะโนครัวปี 2011 ระบุว่าเดลีมีประชากรมากกว่า 11 ล้านคน มีประชากรมากเป็นอันดับที่สองของประเทศอินเดีย รองจากมุมไบ while the whole NCT's population was about 16.8 million. ส่วนเขตเมือง (urban area) ของเดลีในปัจจุบันถือว่าได้ขยายตัวออกจากอาณาเขตของเอ็นซีทีเอง และรวมปริมณฑลโดยรอบ ได้แก่เมือง ฆาซีอาบาด (Ghaziabad), ฟารีดาบาด (Faridabad), คุรคาว (Gurgaon) และนอยดา (Noida) พื้นที่ที่เรียกว่า ภูมิภาคนครหลวงแห่งชาติ (National Capital Region; NCR) และประมาณการประชากรอยู่ที่มากกว่า 26 ล้านคนในปี 2016 ถือเป็นเขตเมืองที่ประชากรสูงที่สุดในโลกเป็นอันดับสองตามที่ระบุโดยสหประชาชาติ
มีการตั้งถิ่นฐานอาศัยในพื้นที่ของเดลีมาตั้งแต่ 600 ปีก่อนคริสตกาล ตลอดระยะเวลาในประวัติศาสตร์ของเดลี เดลีได้เป็นเมืองหลวงของหลายอาณาจักรและจักรวรรดิ ที่โดดเด่นที่สุดคือรัฐสุลต่านเดลี และจักรวรรดิโมกุล
เครือราชรัฐแห่งแม่น้ำไรน์

เครือราชรัฐแห่งแม่น้ำไรน์ (หรือ เครือรัฐผู้คัดเลือกแห่งแม่น้ำไรน์  เป็นหนึ่งในเครือราชรัฐของจักรวรรดิโรมันอันศักดิ์สิทธิ์ที่ก่อตั้งขึ้นในปี ค.ศ. 1512 ชื่อของกลุ่มมาจากชื่อของเจ้านครรัฐผู้คัดเลือกสี่ในเจ็ดองค์ ได้แก่ โคโลญ, เทรียร์, ไมนทซ์ และ พาลาทิเนต
เครือราชรัฐฟรังโกเนีย

เครือราชรัฐฟรังโกเนีย  เป็นหนึ่งในเครือราชรัฐของจักรวรรดิโรมันอันศักดิ์สิทธิ์ที่ก่อตั้งขึ้นในปี ค.ศ. 1500
เครือราชรัฐฟรังโกเนียประกอบด้วยรัฐเล็กที่ตั้งอยู่ทางตอนกลางค่อนไปทางตะวันตกของเยอรมนีที่ติดกับสาธารณรัฐเช็กปัจจุบัน
เครือราชรัฐโอเบอร์ซัคเซิน

เครือราชรัฐโอเบอร์ซัคเซิน หรือ  เป็นหนึ่งในเครือราชรัฐของจักรวรรดิโรมันอันศักดิ์สิทธิ์ที่ก่อตั้งขึ้นในปี ค.ศ. 1512 ที่มีรัฐผู้คัดเลือกซัคเซินและรัฐผู้คัดเลือกบรันเดินบวร์คเป็นรัฐนำของกลุ่ม
เครือราชรัฐออสเตรีย

เครือราชรัฐออสเตรีย  เป็นหนึ่งในเครือราชรัฐของจักรวรรดิโรมันอันศักดิ์สิทธิ์ เป็นหนึ่งในสี่ของกลุ่มราชรัฐที่ก่อตั้งขึ้นในปี ค.ศ. 1512 สิบสองปีหลังจากกลุ่มแรกที่ประกอบด้วยหกรัฐก่อตั้งขึ้น รัฐในกลุ่มนี้ส่วนใหญ่เป็นรัฐที่เรียกว่า "รัฐสืบตระกูล" (Erblande) ของราชวงศ์ฮับส์บูร์ก
เครือราชรัฐบูร์กอญ

เครือราชรัฐบูร์กอญ  เป็นหนึ่งในเครือราชรัฐของจักรวรรดิโรมันอันศักดิ์สิทธิ์ที่ก่อตั้งขึ้นในปี ค.ศ. 1512
นอกจากเคาน์ตีบูร์กอญแล้ว ดินแดนของเครือราชรัฐออสเตรียยังครอบคลุมบริเวณกลุ่มประเทศแผ่นดินต่ำที่ในปัจจุบันคือเนเธอร์แลนด์, เบลเยียม, ลักเซมเบิร์ก และสองจังหวัดของฝรั่งเศส (อาร์ทัวส์ และ นอร์ด).
สิบเจ็ดมณฑลแต่เดิมได้รวมตัวเป็นสหราชอาณาจักรโดยดยุกแห่งบูร์กอญแห่งราชวงศ์วาลัวส์ ในปี ค.ศ. 1477 ดินแดนเหล่านี้ก็ตกไปเป็นของราชวงศ์ฮับส์บูร์กแห่งออสเตรีย
ในคริสต์ศตวรรษที่ 17 อาณาบริเวณของเครือราชรัฐออสเตรียก็ร่อยหรอลงไปเป็นอันมากหลังการสูญเสียเครือสิบเจ็ดมณฑลในปี ค.ศ. 1581 และการผนวกเคาน์ตีบูร์กอญโดยฝรั่งเศสในปี ค.ศ. 1678
การยึดครองนี้ต่อมาก็ถูกผนวกคืนโดยดินแดนทางตะวันตกของแม่น้ำไรน์ในเยอรมนีโดยการปฏิวัติฝรั่งเศสในคริสต์ทศวรรษ 1790 ซึ่งเท่ากับเป็นการสิ้้นสุดของเครือราชรัฐ
ภาษามนองตะวันออก

ภาษามนองตะวันออก (Mnong, EasternISO 639-3:) มีผู้พูดในเวียดนาม 30,000 คน (พ.ศ. 2545) จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรโรมัน มีการแปลไบเบิลเป็นภาษานี้เมื่อ พ.ศ. 2520
ภาษาเกเลาขาว

ภาษาเกเลาขาว  หรือภาษาเกเลาตะวันตกเฉียงใต้ มีผู้พูดในเวียดนาม 20 คน (พ.ศ. 2545) จัดอยู่ในตระกูลภาษาขร้า-ไท กลุ่มขร้า สาขาเก-ชิ ไม่สามารถเข้าใจกันได้กับภาษาเกเลาแดง จัดเป็นภาษาใกล้สูญ
ราชอาณาจักรเยอรมนี

ราชอาณาจักรเยอรมนี (ละติน: Regnum Teutonicum) เป็นอาณาจักรอัครสังฆราชที่สืบเนื่องมาจากราชอาณาจักรแฟรงค์ตะวันออกในคริสต์ศตวรรษที่ 10 
ดินแดนทางตะวันออกของจักรวรรดิแฟรงค์ที่ได้รับการแยกตัวออกมาตามสนธิสัญญาแวร์เดิงในปี ค.ศ. 843 แทบจะไม่ได้เป็นของจักรวรรดิแฟรงค์อย่างเต็มตัว ที่เป็นบริเวณที่เป็นที่ตั้งถิ่นฐานของชาวแซ็กซอน, ชาวบาวารี, ชาวทูริงกี, ชาวอลามานนิ และ ชาวฟริซี เมื่อราชบัลลังก์ตกไปเป็นของราชวงศ์ที่ไม่ใช่แฟรงค์ (ลุดอล์ฟิง) คำว่า "regnum Teutonicum" (กษัตริย์ทิวทัน) หรือ "Teutonicorum" ก็เริ่มนำเข้ามาใช้อย่างไม่เป็นทางการ เมื่อมาถึงยุคกลางตอนกลาง อาณาจักรดยุคแบบเยอรมัน  ก็เริ่มมีลักษณะเป็นเอกลักษณ์ที่เป็นที่ยอมรับกันโดยทั่วไป
เมื่อรัฐต่างๆ ของคาโรแล็งเชียงแยกตัวออกไปจากจักรวรรดิโรมันอันศักดิ์สิทธิ์จนเหลือแต่เยอรมนี ที่มีประมุขที่ยังคงถือตำแหน่งพระจักรพรรดิแห่งจักรวรรดิ ราชอาณาจักรเยอรมนีก็กลายเป็นคำที่พ้องกับจักรวรรดิโรมันอันศักดิ์สิทธิ์ เมื่อมาถึงสมัยฟื้นฟูศิลปวิทยา "จักรวรรดิโรมันอันศักดิ์สิทธิ์แห่งชาติเยอรมัน" ก็มีสองความหมายที่เป็น "จักรวรรดิ" และ "ราชอาณาจักร" เมื่อมองในบริบทนี้แล้วราชอาณาจักรเยอรมนีก็ดำรงตัวเป็นราชอาณาจักรต่อมาจนเมื่อสมเด็จพระจักรพรรดิฟรานซ์ที่ 2 สละราชสมบัติและยุบจักรวรรดิในปี ค.ศ. 1806
คำว่า "regnum Teutonicum" (กษัตริย์ทิวทัน หรือ กษัตริย์เยอรมัน) เริ่มนำมาใช้อย่างเป็นทางการในปลายคริสต์ศตวรรษที่ 11 ระหว่างที่เกิดข้อขัดแย้งในอำนาจการแต่งตั้งสงฆ์ (Investiture Controversy) ที่อาจจะเป็นการใช้เป็นเครื่องมือในการต่อต้านสมเด็จพระจักรพรรดิไฮน์ริคที่ 4 โดยสมเด็จพระสันตะปาปาเกรกอรีที่ 7 ในคริสต์ศตวรรษที่ 12 พระจักรพรรดิก็เริ่มใช้สร้อย "rex Romanorum" (พระมหากษัตริย์แห่งชนโรมัน) ในพระราชอิสริยยศเพื่อเป็นการเน้นพระราชอำนาจและการเปลี่ยนแปลงตำแหน่งเมื่อได้รับเลือกตั้ง โดยสภาผู้เลือกตั้งพระจักรพรรดิที่ประกอบด้วยพรินซ์อีเล็คเตอร์เจ็ดองค์ ตำแหน่งนี้ใช้ในเยอรมนี อิตาลี และ เบอร์กันดีที่เป็นรัฐที่มีราชสำนัก กฎหมาย และรัฐบาลของตนเอง แต่อยู่ในเครือข่ายของจักรวรรดิมาจนกระทั่งถึงสนธิสัญญาสันติภาพเวสต์ฟาเลียในปี ค.ศ. 1648 หรือจนเมื่อสมเด็จพระจักรพรรดิฟรานซ์ที่ 2 สละราชสมบัติและยุบจักรวรรดิในปี ค.ศ. 1806
ภาษาเกอหล่าวแดง

ภาษาเกอหล่าวแดง  มีผู้พูดในเวียดนาม 20 คน จัดอยู่ในตระกูลภาษาขร้า-ไท กลุ่มขร้า สาขาเก-ชิ ไม่สามารถเข้าใจกันได้กับภาษาเกอหล่าวขาว จัดเป็นภาษาใกล้สูญ ผู้ที่เคยพูดภาษานี้หันไปพูดภาษาจีนกลางแทน
พระยาวิชิตภักดี (เต็งกูสุไลมานชารีฟุดดีน)

พระยาวิชิตภักดีศรีสุรวังษารัตนาเขตประเทศราช (เต็งกูสุไลมานชารีฟุดดีน หรือ ต่วนบอสู) (มลายู: "Tengku Sulaiman Sharifuddin") เป็นพระยาเมืองปัตตานีในช่วงปี พ.ศ. 2433-2442 โดยเป็นรายาปัตตานีองค์ที่ 10 
ในสมัยเต็งกูสุไลมานชารีฟุดดีน ได้พยายามพัฒนาเมืองปัตตานีให้มีความเจริญก้าวหน้า เช่นมีการขุดและขยายคลองให้กว้างขึ้น สร้างมัสยิดขึ้นใหม่ใกล้วังจะบังตีกอ เรียกว่า "มัสยิดรายาจะบังตีกอ" ในขณะที่เต็งกูสุไลมานชารีฟุดดีนปกครองเมืองปัตตานีประมาณ 10 ปี ไม่ได้ประทับอยู่ในวังจะบังตีกอ แต่ได้สร้างวังใหม่ขึ้นทางด้านทิศตะวันออกของวังจะบังตีกอ 
หลังจากเต็งกูสุไลมานชารีฟุดดีนถึงแก่พิราลัย เต็งกูอับดุลกอเดร์ กามารุดดีนได้รับแต่งตั้งเป็นเจ้าเมืองปัตตานีโดยได้รับบรรดาศักดิ์เป็นพระยาวิชิตภักดีศรีสุรวังษารัตนาเขตประเทศราช แทนพระบิดาและถือเป็นเชื้อสายราชวงศ์กลันตันองศ์สุดท้ายที่ปกครองเมืองปัตตานี ในขณะเต็งกูอับดุลกอเดร์ กามารุดดีนปกครองเมืองปัตตานีได้ประทับอยู่ที่วังใหม่ต่อจากพระบิดา แต่เป็นที่น่าเสียดายที่วังดังกล่าวสร้างด้วยไม้ทั้งหลังจึงไม่อาจทนทานต่อกาลเวลา ปัจจุบันบริเวณวังใหม่ดังกล่าวกลายเป็นที่รกร้างไม่มีร่องรอยสิ่งก่อสร้างหลงเหลืออีกต่อไป 
พระประวัติ.
พระยาวิชิตภักดี เต็งกูสุไลมานชารีฟุดดีน เป็นโอรสในพระยาวิชิตภักดี (ตนกูปะสา) โดยมีพระพี่น้องร่วมกัน 6 องค์ ดังนี้
โอรสธิดา.
พระยาวิชิตภักดี (เต็งกูสุไลมานชารีฟุดดีน) มีโอรสธิดา 4 องค์ ได้แก่
สนธิสัญญาลูว์เนวีล

สนธิสัญญาลูว์เนวีล  เป็นสนธิสัญญาที่ลงนามกันที่เมืองลูว์เนวีล ทางตะวันออกเฉียงเหนือของฝรั่งเศส เมื่อวันที่ 9 กุมภาพันธ์ ค.ศ. 1801 ระหว่างสาธารณรัฐฝรั่งเศสผู้ลงนามโดยโจเซฟ โบนาปาร์ต กับจักรวรรดิโรมันอันศักดิ์สิทธิ์ผู้ลงนามโดยเคานท์ลุดวิก ฟอน โคเบ็นเซิล 
กองทัพออสเตรียได้รับความพ่ายแพ้ต่อนโปเลียนในยุทธการที่มาเรงโก (Battle of Marengo) ในอิตาลีเมื่อวันที่ 14 มิถุนายน ค.ศ. 1800 และต่อมาโดยฌ็อง วิกตอร์ มารี มอโร (Jean Victor Moreau) ในยุทธการที่โฮเฮนลินเดิน (Battle of Hohenlinden) เมื่อวันที่ 3 ธันวาคม ซึ่งทำให้ฝ่ายออสเตรียต้องพยายามหาทางทำสัญญาสงบศึกที่ตามด้วยสนธิสัญญาหลายฉบับ สนธิสัญญาเป็นการยุติสงครามมหาสัมพันธมิตรครั้งที่สอง (Second Coalition) ซึ่งทำให้เหลือแต่บริเตนเท่านั้นที่ยังคงต่อสู้อยู่กับฝรั่งเศส
สนธิสัญญาลูว์เนวีลระบุว่า "ตั้งแต่บัดนี้เป็นต้นไปและตลอดไปจะมีแต่ความสันติ, ความเป็นพันธมิตร, และความเข้าใจอันดีต่อกัน" สนธิสัญญาระบุให้ออสเตรียบังคับใช้ข้อตกลงที่ระบุในสนธิสัญญากัมโปฟอร์มีโอ (Treaty of Campo Formio) ที่ลงนามกันก่อนหน้านั้นเมื่อวันที่ 17 ตุลาคม ค.ศ. 1797 ออสเตรียต้องสละดินแดนในปกครองในเยอรมนี และจักรพรรดิออสเตรียต้องสละสิทธิทุกอย่างอันเกี่ยวกับจักรวรรดิโรมันอันศักดิ์สิทธิ์ อำนาจของฝรั่งเศสขยายตัวไปจนถึงฝั่งซ้ายของแม่น้ำไรน์ อาณาจักรแกรนด์ดยุคแห่งทัสกานีตกไปเป็นของฝรั่งเศส ทั้งสองฝ่ายตกลงยอมรับฐานะอันเป็นอิสระของสาธารณรัฐบาตาเวีย, สาธารณรัฐซิซาลไพน์, สาธารณรัฐเฮลเวติค และสาธารณรัฐลีกูเรีย ทางตอนหนือของอิตาลีอาณาจักรสังฆราชกึ่งอิสระแห่งเทร็นโท และเบรสซาโนเน/บริกเซนถูกยุบและผนวกเข้าเป็นส่วนหนึ่งของออสเตรีย ออสเตรียกลับเข้าร่วมสงครามนโปเลียนอีกครั้งในปี ค.ศ. 1805
แกงป่า

แกงป่า เป็นแกงแบบไม่ใส่กะทิ นิยมใส่เครื่องเทศจำนวนมากเพื่อปรุงกลิ่นรส โดยเฉพาะเพื่อดับกลิ่นคาวหรือกลิ่นสาบของเนื้อสัตว์ 
ประวัติ.
ธวัชชัย สู่เพื่อน ผู้อำนวยการสำนักทรัพย์สินและรายได้ มหาวิทยาลัยราชภัฏสวนสุนันทา สันนิษฐานว่า "แกงป่าปลาช่อน" คงมีมาตั้งแต่อาณาจักรสุโขทัยแล้ว เพราะปลาเป็นอาหารที่นิยมบริโภคในท้องถิ่น ด้วยการปรุงให้สุก และใช้สมุนไพรซึ่งหาได้ง่ายในท้องถิ่น สอดคล้องกับสกุลตรา ค้ำชู อาจารย์ประจำสาขาคหกรรมศาสตร์ คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา กล่าวว่า "แกงป่าปลาช่อนสมัยสุโขทัย มีลักษณะใกล้เคียงกับแกงป่าปัจจุบัน แตกต่างกันตรงที่ยังไม่มีส่วนผสมของหอม กระเทียม เพราะสุโขทัยยังไม่มีบันทึกว่ามีการใช้ (มาใช้กันในสมัยอยุธยา) เครื่องแกงเน้น กระชาย ข่า ตะไคร้ ไพล และใบกะเพรา รสเผ็ดร้อนจึงมาจากสมุนไพรที่มีกันในท้องถิ่น ส่วนเรื่องเนื้อสัตว์ เหตุที่เราสันนิษฐานว่าเป็นปลามีข้อมูลประกอบในเรื่องของอุปกรณ์การปรุงอาหาร สิ่งที่ให้ความร้อน สมัยก่อนเราใช้ฟืน ดังนั้นเนื้อสัตว์เหนียว ๆ จึงยังไม่นิยม เราจึงบริโภคกุ้ง ปลา ที่สุกง่าย ใช้ความร้อนไม่มาก..."
ในตำรา "แม่ครัวหัวป่าก์" (พ.ศ. 2451) ของท่านผู้หญิงเปลี่ยน ภาสกรวงศ์ มีสูตร "ปลาดุกแกงป่า" แต่แตกต่างจากปัจจุบัน เช่นมีการใส่กะทิ ดังข้อความว่า "…พริกชี้ฟ้าสดเมล็ดเขียว กระชาย ตะไคร้ ข่า หัวเปราะหอม ผิวมะกรูด กระเทียมลงครกตำเปนน้ำพริก แต่อย่าให้เลอียดทีเดียว มะพร้าวปอกคั้นกะทิลงหม้อเคี่ยวให้แตกมัน เอาน้ำพริกละลายในกะทิเมื่อเดือดดีแล้ว เนื้อปลาดุกล้างน้ำให้สะอาดเทลง น้ำเคยดีราดลง ใบผักชีฝรั่งหั่นเปนท่อนสั้นๆ บันจุลง ชิมดูจืดเค็มตามชอบแล้วยกลง หอมเจียวกระเทียมเจียวเอาไว้โรยน่าเมื่อตักไปตั้งให้รับประทาน…"
ความหลากหลาย.
แกงป่าในแต่ละท้องถิ่นมีความแตกต่างกัน โดยมากเป็นความแตกต่างที่เครื่องเทศในแต่ละท้องถิ่น ดังนี้
ท่าอากาศยานบ่อแก้ว

ท่าอากาศยานบ่อแก้ว  เป็นท่าอากาศยานภายในประเทศลาว ตั้งอยู่ที่เมืองห้วยทราย แขวงบ่อแก้ว ห่างจากท่าเรือท่าด่านประมาณ 7 กิโลเมตร สร้างในสมัยที่สหรัฐเข้ารุกรานลาว มีหอบังคับการบินสูงประมาณ 100 เมตร เดิมเคยมีเที่ยวบินให้บริการระหว่างเวียงจันทน์-ห้วยทราย และห้วยทราย-เวียงจันทน์ แต่ได้ปิดปรับปรุงรันเวย์สนามบินตั้งแต่ปี พ.ศ. 2561 และยังไม่มีเที่ยวบินประจำให้บริการในปัจจุบัน
โคเรียโนซอรัส (เทอโรพอด)

โคเรียโนซอรัส  ชื่อหมายถึง "กิ้งก่าเกาหลี" เป็นชื่อนอกระบบที่มิได้ระบุถึงสกุลของไดโนเสาร์จากยุคครีเทเชียสตอนปลายอย่างเป็นทางการ เป็นไปได้ว่ามันอาจเป็นโดรเมโอซอร์ (หรือเหมือนกันกับเทอโรพอด) ซึ่งอาศัยอยู่ในพื้นที่ของเกาหลีมาก่อน แม้ว่าช่วงเวลาที่ได้อ้างถึงไทรันโนซอริเด และฮิปสิโลโพดอนติเด ที่ได้ถือตามกระดูกต้นขาเพียงอย่างเดียว ชนิดต้นแบบได้รับการรักษาโดยคิมในค.ศ. 1979 โดยในค.ศ. 1993 ได้ตัดสินใจว่าอยู่ในสปีชีส์ของไดโนนีคัส ที่มีชื่อว่า "ดี." โคเรียนเอนซิส ซึ่งมันน่าจะเป็นเช่นเดียวกับ "โคเรียซอรัส" ชื่ออื่นที่ไม่เป็นทางการที่เป็นไปได้คือ โคเรียน โดรเมโอซอริด
ในค.ศ. 2010 ได้มีการใช้ชื่ออย่างถูกต้องสำหรับไดโนเสาร์ที่ได้ชื่อว่า "โคเรียโนซอรัส"
โคเรียโนซอรัส (ออร์นิโธพอด)

โคเรียโนซอรัส โบซองเอนซิส  ชื่อหมายถึง "กิ้งก่าเกาหลีแห่งเมืองโบซอง" เป็นสกุลหนึ่งของไดโนเสาร์กลุ่มออร์นิโธพอด ฟอสซิลทั้งสามของโคเรียโนซอรัสที่ปรากฏในเดือนพฤษภาคม ค.ศ. 2003 พบว่าอยู่ในยุคครีเทเชียสตอนปลาย ที่แนวซองโซคองโกลเมอเรท จากชายฝั่งตอนใต้ของเขตบี-บอง ไดโนซอร์ฟอสซิลไฟด์สปอต เมืองโบซอง บนคาบสมุทรเกาหลี และมีโฮโลไทป์รหัส KDRC-BB2 มีเพียงโครงกระดูกบางส่วนที่ไร้กะโหลก มีพาราไทป์ในรหัส KDRC-BB1 และ KDRC-BB3 มีชนิดต้นแบบคือ "โคเรียโนซอรัส โบซองเอนซิส" หลังจากการค้นพบตำแหน่งที่ตั้ง (เมืองโบซอง เขต 5) ได้มีการตั้งชื่อชนิดต้นแบบในเบื้องต้น และได้มีการพรรณาในวิทยานิพนธ์ปริญญาโท โดย ลี แดกิล ในค.ศ. 2008 และได้รับการตีพิมพ์อย่างเป็นทางการ โดย มินฮู, อี แดกิล, คิม จุงคยุน, ลิม จองดอค และปาสคาล โกดิฟรอยท์ ในค.ศ. 2011 
"โคเรียโนซอรัส" เป็นสิ่งที่ผู้เขียนได้ถือว่าเป็นสมาชิกแรกเริ่มของออร์นิโธพอด จากกลุ่มลูกหลานของสิ่งมีชีวิต ของ"เซอไพโรซอรัส ชาฟฟี", "ออโรโดรมัส มาเคลาอิ" และ "ออริกโตโดรเมอุส คิวบิกยูลาริส" จากที่พวกเขาได้อนุมานวิถีชีวิตของการขุดโพรง
วิลเลียม แมกคินลีย์

วิลเลียม แมกคินลีย์ (29 มกราคม ค.ศ. 1843 – 14 กันยายน ค.ศ. 1901)
ประวัติ.
แม็คคินลีย์ เกิดเมื่อวันที่ 29 มกราคม 1843 ที่ไนลส์ รัฐโอไฮโอ บิดาของเขาคือ วิลเลียม มารดาของเขาคือ แนนซี่ อัลลิสัน แม็คคินลีย์ บิดาและปู่ของเขาเป็นผู้ค้นพบแร่เหล็ก แม็คคินลีย์สมรสกับ ไอด้า แซ็กตัน ซึ่งเป็นบุตรสาวของนายธนาคารคนสำคัญที่สุดของแคนตัน
การทำงาน.
การปฏิบัติหน้าที่วาระแรกของแม็คคินลีย์เป็นวาระที่สำคัญสำหรับสหรัฐฯ ประเทศกำลังเจริญรุดหน้าและมีความสนใจหลากหลายกันเป็นจำนวนมาก แม็คคินลีย์ดูเหมือนจะเหมาะสมโดยอุดมคติต่อภารกิจเกี่ยวกับการทำให้ความสนใจต่าง ๆ ที่สับสนคล้องจองกัน เหตุการณ์สำคัญที่สุดในการบริหารของแม็คคินลีย์เป็นผลจากวิกฤติการณ์ในคิวบา เกิดกบฏต่อต้านสเปนโดยพวกรักชาติชาวคิวบา และชาวคิวบาร้องขอความช่วยเหลือจากสหรัฐอเมริกา เดือนเมษายน 1898 มีการประกาศสงครามกับสเปน สงครามสเปน-อเมริกาดำเนินไปเป็นเวลา 4 เดือน สหรัฐฯ เข้าควบคุมดินแดนที่สเปนเคยเป็นเจ้าของที่เปอโตริโก กวม และหมู่เกาะฟิลิปปินส์ ส่วนคิวบาได้รับเอกราช บ่ายวันที่ 6 กันยายน 1901 ในงานเลี้ยงรับรองของรัฐบาลในบัฟฟาโล นิวยอร์ก แม็คคินลีย์กำลังสัมผัสมืออย่างมีความสุขกับผู้ที่ชื่นชอบเขา ทันใดนั้นมีชายผู้หนึ่งเดินตรงมายังเขาโดยถือผ้าเช็ดหน้าคลุมปืนรีวอลเวอร์อยู่ในมือ กระสุนดังขึ้นสองนัดถูกแม็คคินลีย์ 8 วันต่อมาเขาเสียชีวิต คนร้ายผู้ยิงเขาเป็นพวกหัวรุนแรงชื่อ ลีออน คอนโกรสซ์
เบนจามิน แฮร์ริสัน

เบนจามิน แฮร์ริสัน  เกิดวันที่ 20 สิงหาคม ค.ศ. 1833 เป็นประธานาธิบดีสหรัฐคนที่ 23 โดยดำรงตำแหน่งตั้งแต่ ค.ศ. 1889 – ค.ศ. 1893 แฮร์ริสัน ถึงแก่อสัญกรรมในวันที่ 13 มีนาคม ค.ศ. 1901 โดยร่างของเขาถูกฝังที่อินเดียแนโพลิส
ประวัติ.
แฮร์ริสัน เกิดวันที่ 20 สิงหาคม 1833 บิดาของเขาคือ จอห์น สกอตต์ แฮร์ริสัน มารดาของเขาคือ เอลิซาเบท แรมซีย์ เออร์วิง แฮร์ริสัน ปี 1853 แฮร์ริสัน แต่งงานกับคาโรลิน ลาวิเนียร์ สกอตต์ ปี 1896 เขาแต่งงานอีกครั้งกับหลานสาวภรรยา แมรี สกอตต์ ลอด ดิมมิก
การทำงาน.
ในยุคของแฮร์ริสัน สหรัฐได้ให้ความสำคัญแก่นโยบายระหว่างประเทศ โดยเฉพาะอย่างยิ่งลาตินอเมริกา และแปซิฟิก แฮร์ริสันเป็นประธานาธิบดีที่ทำงานหนัก ซื่อสัตย์และมีเกียรติ ถึงแม้ว่าจะไม่ได้รับความนิยมนัก เพราะว่าในพรรคริพับลิกัน เขาไม่มีเสียงสนับสนุนมากพอ เขาพยายามที่จะดำเนินทางสายกลางเกี่ยวกับนโยบายทางสังคม เศรษฐกิจ และการเมือง เพื่อให้อเมริกาเป็นประเทศอุตสาหกรรม
อัสทราเอีย

เทพีอัสทราเอีย  เป็นเทพีในตำนานเทพปกรณัมกรีกที่ได้รับการบรรยายว่าเป็นเทพีแห่งความยุติธรรม เทพีที่รักความสงบ เป็นบุตรีของซูสและเธมิส ทำให้รู้จักกันในเรื่องของพรหมจรรย์และความไร้เดียงสา จนเชื่อมโยงไปถึงความยุติธรรมและความสงบสุขของมนุษย์
อัสทราเอียเป็นหญิงพรหมจารีที่ลงมาจากสวรรค์ พร้อมน้องสาวชื่อว่า พูดิซิเตรีย ทั้งคู่ไร้เดียงสา ไม่รับประทานเนื้อสัตว์ เธอปรารถนาให้โลกร่มเย็น ไม่เบียดเบียนกันและกัน แต่มนุษย์กลับรบราฆ่าฟันกัน ขโมยข้าวของ กดขี่ข่มเหง น้องสาวของเธอทนไม่ไหว จึงกลับสู่สวรรค์ แต่เธอยังเชื่อว่าความยุติธรรมบนโลกยังไม่สูญหายไป เธอทนไม่ได้จึงหนีเข้าไปอยู่ในป่ากับผู้ติดตามไปจำนวนหนึ่ง จนในที่สุด ต้องหนีกลับสวรรค์ เมื่อเข้าสู่ยุคทองแดง ความยุติธรรมหมดลงบนโลกมนุษย์ เธอจึงบดรวงข้าว แล้วหว่านเมล็ดข้าว ไปรอบฟ้า กลายเป็นทางช้างเผือกที่สวยงาม ร่มเย็น และสันติสุข โดยจะปรากฏให้เห็นเฉพาะ คนที่รักและใฝ่หาสันติภาพ กับความยุติธรรมเท่านั้น และเพื่อเป็นเครื่องเตือนสติ 
บางตำนานอียิปส์กล่าวถึงเทพีไอซิส(Isis)ที่เจอปีศาจพายุไต้ฝุ่นตามรังควาญ เธอจึงใช้เมล็ดรวงข้าว โปยใส่ปีศาจ จึงกลายเป็นกลุ่มดาวหญิงสาว
และเป็นตำนานที่เล่าขานกันมาในเรื่องราศีกันย์ในเวลาอันช้านาน
ตำบลท่าเรือ (อำเภอเมืองนครศรีธรรมราช)

ท่าเรือ เป็นตำบลหนึ่งใน 16 ตำบลของอำเภอเมืองนครศรีธรรมราช จังหวัดนครศรีธรรมราช ตั้งอยู่ทางทิศใต้ของอำเภอเมืองนครศรีธรรมราช ติดต่อกับเขตเทศบาลนครนครศรีธรรมราช ระยะทางห่างจากที่ว่าการอำเภอประมาณ 22 กิโลเมตรถึงสุดเขตของตำบล องค์กรปกครองส่วนท้องถิ่นในพื้นที่ คือ องค์การบริหารส่วนตำบลท่าเรือ ครอบคลุมพื้นที่ตำบลท่าเรือทั้งตำบล
ประวัติ.
ตำบลท่าเรือตั้งขึ้นเมื่อ พ.ศ. 2444 เป็นตำบลที่มีโบราณสถานและโบราณวัตถุเก่าแก่มากมายจึงเชื่อกันว่า น่าจะเป็นที่ตั้งชุมชนโบราณที่มีความสำคัญแห่งหนึ่งของอาณาจักร “ตามพรลิงก์” ซึ่งมีการโยกย้ายหลายครั้ง ดังหลักฐานที่ขุดพบของเก่าที่เมืองโบราณบ้านท่าเรือ เมือง พระเวียง และเมืองนครศรีธรรมราชโบราณ 
ผู้รู้หลายท่านกล่าวว่า “ชุมชนโบราณแห่งนี้ น่าจะเป็นบ้านเมืองโบราณบ้านท่าเรือ” ซึ่งในสมัยหนึ่ง คือเมืองสำคัญของอาณาจักรตามพรลิงก์ อันเป็นเมืองสำคัญของนครศรีธรรมราชในยุคแรก เพราะอยู่ในทำเลที่เหมาะสมในการติดต่อค้าขายทางทะเลมาก มีลำน้ำออกสู่ทะเลได้สะดวก เรือเดินทะเลเข้ามาถึงผู้คนที่จะเดินทางไปนมัสการพระบรมธาตุต้องเข้ามาจอดเรือ ณ ที่แห่งนี้ นอกจากนั้นยังเป็นที่น่าสังเกตว่า ยังมีสถานที่ที่อยู่ห่างจากคลองท่าเรือในปัจจุบันไปทางทิศตะวันออก ประมาณ 2 คุ้งคลอง ชาวบ้านเรียกขานกันว่า “โอเภา” หรือ “อู่เภา” ซึ่งเพี้ยนมาจากคำว่า “อู่ตะเภา” หมายถึงสถานที่สำหรับซ่อม และจอดเรือสำเภาหลังจากได้จอดส่งผู้คนข้ามฟากไปแล้ว และเคยมีซากเรือสำเภาโบราณโผล่อยู่สมัยหนึ่ง ส่วนในปัจจุบันไม่มีใครทราบและกล่าวถึงเรือโบราณนี้อีกเลย สันนิษฐานว่าคงจะจมอยู่ในดิน ประกอบกับพื้นที่บริเวณนี้เป็นป่ารกทึก ลำน้ำสายนี้อยู่ใกล้ ๆ กับหลักกิโลเมตรที่ 3 ถนนสายนคร – ชะเมา จึงได้รับคำเรียกขานว่า คลองท่าเรือ ตั้งแต่สมัยนั้นเพราะเคยเป็นท่าสำหรับจอดเรือมาก่อน 
ชุมชนโบราณบ้านท่าเรือเป็นชุมชนขนาดเล็ก ซึ่งมีศิลปวัตถุโบราณที่เคยขุดพบในเมืองนี้ เป็นต้นว่า เครื่องมือหินขัดสมัยใหม่สมัย ก่อนประวัติศาสตร์และที่สำคัญรองลงมาคือ มีเทวสถานในศาสนาพราหมณ์ พระพุทธรูป ลูกปัด เครื่องมือเครื่องใช้ อาวุธต่างๆ ในสมัยศรีวิชัย เครื่องถ้วยชามในสมัยราชวงศ์ซ้องของจีน กลองมโหระทึก สมัยก่อนประวัติศาสตร์ อายุประมาณ 2500 – 1900 ปี โดยเฉพาะพระพุทธรูปบูชาที่มีชื่อเสียงและเป็นที่รู้จักของคนทั่วไปที่เรียกกันว่า “พระท่าเรือ” สิ่งเหล่านี้เคยขุดพบเป็นจำนวนมาก และยังขุดพบกันอยู่บ้าง (ก่อนที่จะอยู่ในความดูแลของกรมศิลปากร) โดยเฉพาะในบริเวณวัดท่าเรือร้าง (บริเวณที่ตั้งวิทยาลัยนาฏศิลป์นครศรีธรรมราชในปัจจุบัน) และในคลองท่าเรือซึ่งเป็นเส้นทางออกสู่ทะเล
ภูมิศาสตร์.
ตำบลท่าเรือมีลักษณะภูมิประเทศเป็นที่ราบลุ่มเป็นส่วนใหญ่อยู่ทางตอนกลางและทางตะวันออกของตำบล ส่วนทางด้านตะวันตกของตำบลเป็นสันทราย ชายหาดเก่า ซึ่งเป็นที่ตั้งถิ่นฐานของประชาชนในพื้นที่อย่างหนาแน่น โดยทางทิศตะวันตกจะติดกับป่าพรุ มีคลองท้าวราช คลองท่าเรือ คลองหนองหนอน คลองชะเมา คลองจังหูน ไหลผ่านตำบล อาชีพหลักของตำบลท่าเรือ ได้แก่ การประมง ทำสวน ทำนา เลี้ยงสัตว์ ส่วนอาชีพเสริม ได้แก่ ก่อสร้าง รับจ้างทั่วไป สานกระจูด
อาณาเขตติดต่อ.
ตำบลท่าเรือตั้งอยู่ทางทิศใต้ของอำเภอเมืองนครศรีธรรมราช จังหวัดนครศรีธรรมราช
หมู่บ้าน.
หมู่บ้านในตำบลท่าเรือมีทั้งหมด 20 หมู่บ้าน คือ
<templatestyles src="Div col/styles.css"/>
• หมู่ที่ 20 บ้านนายภาคภูมิ
สถานีตำรวจ.
จำนวนสถานีตำรวจในตำบลท่าเรือมีทั้งหมด 2 แห่ง คือ 
ศาสนสถาน.
วัด.
จำนวนวัดในตำบลท่าเรือมีทั้งหมด 7 วัด 1 สำนักสงฆ์ คือ
ปีเตอร์ ยี

ปีเตอร์ ยี  เป็นทั้งนักมายากล นักคิด นักประดิษฐ์ และนักออกแบบอุปกรณ์มายากลชาวไทย ได้รับการยกย่องจากวงการกลว่าเป็นบุคคลที่มีทักษะและความชำนาญในศาสตร์มายากลระดับสูง และจัดเป็นบุคคลที่มีความคิดสร้างสรรค์มากที่สุดคนหนึ่งในวงการมายากล
ประวัติ.
ปีเตอร์ ยี เกิดในครอบครัวของชาวจีน ย่านเยาวราช มีพี่น้องทั้งหมด 10 คน เขาเป็นลูกคนที่ 8 บิดาทำงานเป็นนักดนตรีในโรงละครงิ้ว มารดาเป็นแม่บ้านในยุคเสื่อผื่นหมอนใบ เขามีความรักและความชอบในด้านศิลปะมาตั้งแต่เด็ก ๆ ทั้งวาด เขียน ออกแบบ งานประดิษฐ์ งานไม้ เป็นต้น
ปี พ.ศ. 2513 เมื่ออายุได้ 6 ขวบ ขณะที่ปีเตอร์นั่งดูโทรทัศน์อยู่ที่บ้าน เป็นภาพเคลื่อนไหวขาวดำของชายหนุ่มวัยกลางคนกำลังแสดงมายากล เขาหลงใหลในศิลปะมายากลทันที แต่ด้วยความว่ายังเด็กมากในเวลานั้น เขาไม่รู้ว่า สิ่งที่เขาหลงใหลนั้นเรียกว่า มายากล
ในปี พ.ศ. 2514 ขณะที่ปีเตอร์ อายุ 7 ขวบ ก็ได้ดูมายากลด้วยความบังเอิญในรายการโทรทัศน์อีกครั้งหนึ่ง จากรายการ บันไดดารา และ ป็อบท็อบ (Pop Top) โดย พ.อ.การุณ เก่งระดมยิง เป็นพิธีกร ปีเตอร์ได้รู้แล้วว่า สิ่งที่เขาชื่นชอบมาตลอดระยะเวลา 1 ปี เรียกว่า “มายากล” และตัดสินใจอยากเป็นนักมายากลทันที โดยเริ่มจากการหาตำราสอนเล่นมายากลมาอ่าน ในที่สุดมายากลชุดแรกที่เขาเล่นได้สำเร็จจากตำราสอนกลคือ “การเสกเหรียญหาย ”
เริ่มต้นสู่อาชีพนักมายากล.
ปีเตอร์ฝึกฝนเล่นมายากลอย่างต่อเนื่อง ตั้งแต่อายุ 7 ขวบ จนกระทั่งในปี พ.ศ. 2518 ปีเตอร์ ยี อายุได้ 11 ปี ได้พบกับสมชัย เมธเมาลี บรรณาธิการนิตยสารมายากลในขณะนั้น และได้ถูกชักชวนเข้าร่วมงานในฐานะฝ่ายขายอุปกรณ์มายากล ปีเตอร์ก็เริ่มหารายได้เองนับแต่นั้น และพัฒนาฝีมือขึ้นเรื่อย ๆจนขณะนี้ได้เสียชีวิตเเล้ว
ผลงานที่ผ่านมา.
พ.ศ. 2521 อายุ 14 ปี เริ่มรับงานแสดงอย่างเต็มตัวตลอดมา ปีเตอร์ ยี เคยให้สัมภาษณ์กับนิตยสาร Student Weekly เครือ Bangkok Post ว่า “ในชีวิตไม่เคยฝันที่อยากจะทำอย่างอื่นเลย นอกจาก แสดงมายากล” เวลาผ่านไปกว่า 40 ปี อ.ปีเตอร์ได้สั่งสมประสบการณ์ เขาทั้งฝึกซ้อมโดยไม่มีวันหยุด และคิดงานแสดงใหม่ๆออกมาอย่างต่อเนื่อง นอกจากนี้ยังทำให้เขาได้กลายเป็น" “นักแสดง” “นักคิด” “นักประดิษฐ์” มายากลที่มีฝีมือคนหนึ่งของวงการ" และเป็นผู้อยู่เบื้องหลังความสำเร็จของ เฉลิมสวรรค์ ไพบูลย์พันธ์ (หรือที่รู้จักกันในชื่อ ฟิลิป) และนักมายากลที่มีชื่อเสียงอีกหลายท่าน
พ.ศ. 2533 ปีเตอร์ ยี ถูกแนะนำเข้ามาทำงานเบื้องหลังในฐานะผู้ฝึกสอนมายากลให้กับ เบิร์ด ธงไชย แมคอินไตย์ ชุดโฆษณาฟิล์มสีฟูจิ รอบสื่อมวลชน ณ ห้างเซ็นทรัลลาดพร้าว 
พ.ศ. 2542 ได้รับพระโอกาสจากเชคคอลีฟะห์ อิบน์ ซุลมัน อัลคอลีฟะห์ นายกรัฐมนตรีประเทศบาห์เรน เพื่อถวายการแสดงมายากลเฉพาะพระพักตร์ และพระบรมวงศานุวงศ์
พ.ศ. 2554 ได้รับพระโอกาสจากพระเจ้าหลานเธอ พระองค์เจ้าทีปังกรรัศมีโชติ เพื่อถวายการแสดงมายากลเฉพาะพระพักตร์
จุดกำเนิด นักมายากลอารมณ์ดี.
ได้ถือกำเนิดขึ้นในปี พ.ศ. 2541 ด้วยภาพลักษณ์ของนักมายากลอารมณ์ดี สวมแว่นตาหนากลม สวมหมวกท็อปแฮท (Top Hat) ใส่เสื้อกั๊กสีดำตัวหลวมใหญ่ และมีที่คาดแขนสีแดงทั้งสองข้าง และได้รับฉายา “นักมายากลอารมณ์ดี” (Peter Yee Funny man)
ชีวิตส่วนตัว.
ปีเตอร์ และ ครอบครัว ใช้ชีวิตอย่างเรียบง่าย และมีงานอดิเรกส่วนตัวคือทำอาหาร
ผู้ก่อตั้งโรงเรียนสอนมายากล ปีเตอร์ ยี.
ปีเตอร์ ได้สร้างสรรค์ผลงานต่าง ๆ ไว้เป็นจำนวนมาก และได้เปิด โรงเรียนสอนมายากลปีเตอร์ ยี เพื่อเป็นแนวทางให้คนรุ่นใหม่ได้ศึกษาและเข้าถึงศิลปะมายากลได้อย่างถูกวิธี นอกจากนี้ เขายังได้เป็นแรงบันดาลใจ ให้กับเยาวชนกลุ่มหนึ่งในการสร้างสรรค์ผลงานดี ๆ ที่ทำเพื่อสังคม นั่นก็คือ “โครงการมายากลเพื่อน้อง”
เอกอัครสมณทูต

เอกอัครสมณทูต  เรียกโดยย่อว่าพระสมณทูต เป็นตำแหน่งตามลำดับชั้นทางทูตในศาสนจักร คำว่า "nuncio" มาจากคำว่า nuntius ในภาษาละตินโบราณ ซึ่งแปลว่า "ผู้แทนทางทูต" (envoy) ซึ่งแสดงถึงฐานันดรศักดิ์ในตำแหน่งทูตตามโครงสร้างองค์กรคริสตจักรโรมันคาทอลิก
ประวัติ.
เอกอัครสมณทูต (Papal Nuncio; Apostolic Nuncio) ในทางทูตคือผู้แทนถาวร (หัวหน้าคณะทูต) ของสันตะสำนักประจำรัฐเอกราชหรือองค์การระหว่างประเทศ (เช่น สันนิบาตอาหรับ) มีลำดับชั้นเสมอเอกอัครราชทูตวิสามัญผู้มีอำนาจเต็ม ในทางศาสนจักรพระสมณทูตจะได้รับสมณศักดิ์เป็นอัครมุขนายกเกียรตินามด้วย นอกจากนี้ตามอนุสัญญากรุงเวียนนาว่าด้วยความสัมพันธ์ทางทูตปี 1961 ยังถือว่าเอกอัครสมณทูตมีสถานะเป็นเอกอัครราชทูตเช่นเดียวกับประเทศอื่น ๆ แต่อนุสัญญาดังกล่าวก็อนุญาตหากบางรัฐจะยกสถานะให้สูงกว่าเอกอัครราชทูตอื่น ๆ ในประเทศและมอบตำแหน่งประธานคณะทูตานุทูตแก่พระสมณทูตนั้นโดยมิต้องคำนึงถึงความอาวุโส 
นอกจากนี้พระสมณทูตยังต้องเป็นผู้ประสานงานระหว่างสันตะสำนักกับคณะมุขนายกคาทอลิกในชาติหรือภูมิภาคที่ตนประจำการ คณะมุขนายกระดับชาติหรือภูมิภาคดังกล่าวตามปกติจะมีสภามุขนายกปกครองอยู่ ซึ่งมีมุขนายกหรืออัครมุขนายกที่มีสมณศักดิ์สูงสุดในประเทศนั้นเป็นประธาน 
นับตั้งแต่ประเทศไทยสถาปนาความสัมพันธ์ทางทูตกับนครรัฐวาติกันก็มีการแลกเปลี่ยนเอกอัครราชทูต โดยมีอาร์ชบิชอป ฌ็อง ฌาโด (Archbishop Jean Jadot) เป็นเอกอัครสมณทูตวาติกันท่านแรก (ขณะนั้นยังเรียกว่าเอกอัคราชทูตวาติกัน หรือ Pro-Nuncio) มาประจำประเทศไทยเมื่อวันที่ 16 ตุลาคม พ.ศ. 2512 โดยต้องรับผิดชอบรวมถึงมาเลเซียและลาวด้วย 
นับแต่นั้นมาจนปัจจุบัน ประเทศไทยมีเอกอัครสมณทูตมาประจำแล้วทั้งสิ้น 11 คน ได้แก่
อันโตนี ฟัน เลเวินฮุก

อันโตนี ฟีลิปส์ ฟัน เลเวินฮุก (24 ตุลาคม ค.ศ. 1632 - 26 สิงหาคม ค.ศ. 1723) เป็นนักวิทยาศาสตร์ชาวดัตช์ ได้ชื่อว่าเป็น "บิดาแห่งวิชาจุลชีววิทยา" และถือว่าเป็นนักจุลชีววิทยาคนแรก เขามีชื่อเสียงจากการพัฒนากล้องจุลทรรศน์ และมีส่วนสำคัญในการก่อตั้งสาขาวิชาจุลชีววิทยา เขาเป็นคนแรกที่สังเกตเห็นและสามารถบรรยายองค์ประกอบของเซลล์โดยอาศัยกล้องจุลทรรศน์ของเขาที่สร้างขึ้นด้วยมือ นอกจากนี้เขายังเป็นคนแรกที่บันทึกผลสังเกตเส้นใยของกล้ามเนื้อ, แบคทีเรีย, เซลล์สืบพันธุ์เพศผู้ และการไหลของเลือดในหลอดเลือดฝอย ฟัน เลเวินฮุกไม่ได้เขียนหนังสือใดเป็นจริงเป็นจัง แต่เขียนจดหมายเอาไว้มาก เขามีบุตร 6 คน โดยมีบุตรกับภรรยาคนแรก บาร์บารา เดอ ไม 5 คน นางเสียชีวิตในปี ค.ศ. 1666 ต่อมาเขาแต่งงานใหม่และมีบุตรอีก 1 คนกับกอร์เนลียา สวัลมียึส
ตำบลไชยมนตรี

ไชยมนตรี เป็นตำบลหนึ่งในสิบสามตำบลของอำเภอเมืองนครศรีธรรมราช จังหวัดนครศรีธรรมราช ห่างจากที่ว่าการอำเภอประมาณ 11 กิโลเมตร ตั้งอยู่ทางทิศตะวันตกของเมืองนครศรีธรรมราช มีลักษณะพื้นที่เป็นราบลูกคลื่นลาดเอียงมาทางทิศตะวันออก มีคลองท่าดี (คลองหนองบัว) ไหลผ่าน ประชาชนส่วนใหญ่ประกอบอาชีพ ทำสวนยางพารา สวนผลไม้ ทำนาข้าว ค้าขาย และรับราชการ การเดินทางมาตำบลไชยมนตรีใช้ทางหลวงแผ่นดินหมายเลข 4013
ประวัติ.
ตำบลไชยมนตรี เดิมเป็นแขวงกลางไชยมนตรี มีกิ่งแขวงกลางอยู่ 1 กิ่ง อยู่ที่ตำบลกุแหระ ปัจจุบันคือ อำเภอทุ่งใหญ่ เจ้าแขวงเดิมชื่อ ขุนอินมนตรี รองหัวหน้าแขวงชื่อ นายสงค์ เชตวัฬมาสมัยปี พ.ศ. 2444 ได้ยุบกิ่งและได้ตั้งอำเภอเมืองนครขึ้น และ นายชิด เชตวัน เป็นกำนันไชยมนตรี คนแรก มีนายนุ้ย เป็นเสมียนประจำแขวง หลังจากนายชิดออกจากกำนันแล้ว ได้แต่งตั้งนายเมือง จรพงศ์ เป็นกำนันตำบลไชยมนตรีแทน แล้วได้แยกหมู่บ้านเป็น 8 หมู่บ้าน หมู่ที่ 1 บ้านพระเขียน หมู่ที่ 2 นายชิด อาจสมโภช หมู่ที่ 3 ผู้ใหญ่ฉิม หมู่ที่ 4 นายช่วย หมู่ที่ 5 นายเมือง หมู่ที่ 6 นายตุด หมู่ที่ 7 และหมู่ที่ 8 อยู่บ้านนาเมา นายเมืองเป็น กำนันอยู่ประมาณ 15 ปี ท่าได้เกษียณอายุ ต่อมาได้ตั้งนายจำรูญ สุวรรณโรจน์ เป็นกำนันอยู่ประมาณ 2 ปี นายจำรูญได้เสียชีวิตลง หลังจากนั้นได้มีการเลือกตั้งกำนันคนใหม่แทน ช่วงนั้นได้มีปลัดพัน รัตนวิเชียร มาที่วัดพระเขียนได้ประชุมชาวบ้าน เมื่อวันที่ 13 ธันวาคม 2483 ให้คนไปตามครูจาบ สินภิบาล มาเพื่อจะแต่งตั้งให้เป็นผู้ใหญ่บ้าน ได้มีชาวบ้านคัดค้าน แต่ต่อมานายบัว คนบ้านใหญ่ ได้ไปหา นายสงค์ จรพงศ์ มาที่วัด และได้มีการแต่งตั้ง นายสงค์ จรพงศ์ เป็นผู้ใหญ่บ้าน ช่วงนั้นนายเขียน ถาวระ เป็นกำนันอยู่หมู่ที่ 6 โดยมีนายคลิ้ง ภิญโญ เป็นเสมียน 
ต่อมาตำบลไชยมนตรี ถูกยุบให้รวมกับตำบลกำแพงเซา นายแป้น ดิษฐ์ถาพร เป็นกำนัน ต่อมานายแป้น ถูกคดีลักวัว และได้ ออกจากำนัน ขณะนั้น ขุนนิกร พรไพโรจน์ เป็นนายอำเภอ และได้ย้ายไปเป็นปลัดจังหวัดที่อื่น ต่อมาได้มีร้อยโทเรือง สถานานนท์ มาเป็นนายอำเภอ แล้วได้เรียกนายสงค์ จรพงศ์ ไปรักษาการแทนกำนันเมื่อเดือนกรกฎาคม 2488 ต่อมาเมื่อวันที่ 1 กันยายน 2489 นายสงค์ จรพงค์ ได้เป็นกำนัน และต่อมาเมื่อนายสงค์ จรพงศ์ ได้เป็นกำนันแล้ว ได้แยกหมู่บ้านของตำบลไชยมนตรี เป็น 5 หมู่บ้าน และนายสงค์ได้เป็นกำนันตลอดจนเกษียณอายุเมื่อเดือนพฤศจิกายน 2504 ต่อมาได้เลือกนายพริ้ม สุวรรณอาจ เป็นกำนัน อยู่หมู่ที่ 2 ตำบลไชยมนตรี ต่อมานายแนม ภูมี ดำรงตำแหน่งเป็นกำนันตำบลไชยมนตรีแทน อยู่หมูที่ 3 และ นายปราโมทย์ สุนยานัย เป็นกำนัน อยู่หมู่ที่ 4 ตำบลไชยมนตรี ในปัจจุบันนี้ 
ภูมิศาสตร์.
อาณาเขตติดต่อ.
องค์การบริหารส่วนตำบลไชยมนตรี ตั้งอยู่ทางทิศตะวันตกของอำเภอเมืองนครศรีธรรมราช จังหวัดนครศรีธรรมราช
หมู่บ้าน.
จำนวนหมู่บ้านในเขตองค์การบริหารส่วนตำบลไชยมนตรี มีทั้งหมด 5 หมู่บ้าน คือ 
วัด.
จำนวนวัดในเขตองค์การบริหารส่วนตำบลไชยมนตรี มีทั้งหมด 3วัด คือ
Owned

Owned เป็นศัพท์สแลง เริ่มใช้กันโดยในยุค 90 โดยนักเลงคอมพิวเตอร์ ซึ่งหมายถึงการได้รับสิทธิระกับรูท (rooting) พูดอีกอย่างคือการควบคุมคอมพิวเตอร์ผู้อื่นได้
รากศัพท์ของมันมาจากคำว่าเป็นเจ้าของ (own) เช่น ฉันเป็นเจ้าของเครือข่ายของ ICT (I owned the network at ICT) นั่นก็หมายถึงการเจาะระบบเข้าไปในเซิร์ฟเวอร์และได้รับสิทธิเทียบเท่าผู้ดูแลระบบหรือเข้าของเซิร์ฟเวอร์นั้น ๆ ตัวอย่างอื่น ๆ เช่น "I owned you." "You got owned." ซึ่งหมายถึงคุณเป็นของฉันแล้ว หรือคุณเป็นหนี้ฉันในอีกความหมาย
คำว่า Owned ถูกใช้ทั่วไปหลังจากนั้น โดยมันหมายถึงการเจาะระบบทุกชนิด แต่ใช้กันแพร่หลายในการเจาะเว็บไซต์ และได้แพร่ไปสู่วงการนักเล่นเกมหมายถึงได้ชนะผู้อื่นในเกม
คำอื่น ๆ ที่มีความหมายเดียวกันคือ wn3d, 0wn3d, pwned, pooned และในคำอื่น ๆ ที่ถูกเขียนในรูปแบบลีท
สืบ-สาว-ราว-รัก

สืบ-สาว-ราว-รัก เป็นละครโทรทัศน์สัญชาติไทย สร้างโดยบริษัทดาราวิดีโอ จากบทประพันธ์ของ เจษฎา คฑาหัสต์ แนวละคร แอ็คชั่น-คอมเมดี้ บทโทรทัศน์โดย ช่างปั้นเรื่อง กำกับการแสดงโดย วีระชัย รุ่งเรือง
ออกอากาศทางช่อง 7 วันศุกร์ เสาร์ อาทิตย์
แผ่นดินไหวในจังหวัดฟูกูชิมะ เมษายน พ.ศ. 2554

แผ่นดินไหวในจังหวัดฟูกูชิมะ เมษายน พ.ศ. 2554 เป็นแผ่นดินไหวตามภายในแผ่นเปลือกโลกความรุนแรง 6.6 โมเมนต์แมกนิจูด ซึ่งเกิดขึ้นเมื่อเวลา 17.16 น. ตามเวลามาตรฐานญี่ปุ่น (08:16 UTC) ของวันที่ 11 เมษายน พ.ศ. 2554 จุดศูนย์กลางแผ่นดินไหวอยู่ในแผ่นดินห่างจากเมืองอิวากิไปทางตะวันตก 36 กิโลเมตร และอยู่ลึกลงไปใต้ดินเพียง 10 กิโลเมตร ทำให้เกิดแรงสั่นสะเทือนซึ่งสร้างความเสียหายปานกลางเป็นวงกว้าง แผ่นดินไหวครั้งนี้นับเป็นหนึ่งในแผ่นดินไหวตามจำนวนมากที่เกิดขึ้นหลังแผ่นดินไหวในโทโฮกุเมื่อวันที่ 11 มีนาคม และเป็นครั้งรุนแรงที่สุดที่มีจุดศูนย์กลางแผ่นดินไหวอยู่ในแผ่นดิน
แผ่นดินไหวครั้งนี้เกิดขึ้นเป็นผลมาจากการเลื่อนปกติไปทางตะวันตกของอิวากิ และทำให้เกิดดินถล่มในเขตภูเขาที่อยู่ติดกัน มีรายงานการเกิดอัคคีภัยบางแห่ง และบ้านเรือนราว 220,000 ครัวเรือนไม่มีกระแสไฟฟ้าใช้ ถึงแม้ว่าจะมีประกาศเตือนภัยสึนามิในท้องถิ่น แต่ไม่มีรายงานคลื่นขนาดใหญ่ผิดปกติเลย ยังไม่มีรายงานเบื้องต้นเกี่ยวกับความเสียหายที่เกิดขึ้นแก่อาคาร แต่ทำให้มีผู้เสียชีวิตแล้วหกศพ และอีกหลายคนได้รับบาดเจ็บ
ที่จังหวัดอิบารากิ มีผู้เสียชีวิต 1 คน บาดเจ็บ 5 คน
เวลามาตรฐานญี่ปุ่น

เวลามาตรฐานญี่ปุ่น (JST) เป็นเขตเวลามาตรฐานของประเทศญี่ปุ่น และเร็วกว่า UTC 9 ชั่วโมง ยกตัวอย่างเช่น หาก UTC เป็นเวลาเที่ยงคืน (00:00) ประเทศญี่ปุ่นจะเป็นเวลา 09:00 ประเทศญี่ปุ่นไม่มีการใช้เวลาออมแสง ถึงแม้ว่าระหว่างปี ค.ศ. 1948-1951 ประเทศญี่ปุ่นภายใต้ยึดครองสหรัฐอเมริกา เคยใช้เวลาออมแสงระหว่างวันอาทิตย์แรกของเดือนพฤษภาคม เมื่อเวลา 02:00 ไปจนถึงวันเสาร์ที่สองของเดือนกันยายน เมื่อเวลา 02:00 ยกเว้นปี ค.ศ. 1949 ที่เริ่มตั้งแต่วันอาทิตย์แรกของเดือนเมษายน จนถึงปัจจุบันมีความพยายามที่จะใช้เวลาออมแสงอีกครั้งในญี่ปุ่น แต่จนถึงปัจจุบันยังไม่มีการใช้แต่อย่างใด
เวลามาตรฐานญี่ปุ่นเป็นเวลาเดียวกับเวลามาตรฐานเกาหลี เวลามาตรฐานอินโดนีเซียตะวันออก และเวลายาคุทซก์ ระหว่างสงครามโลกครั้งที่สอง มักถูกเรียกว่า เวลามาตรฐานโตเกียว ในบริบทตะวันตก
แผ่นดินไหวในประเทศปากีสถาน พ.ศ. 2554

แผ่นดินไหวในประเทศปากีสถาน พ.ศ. 2554 เป็นแผ่นดินไหวขนาด 7.2 โมเมนต์แมกนิจูด ซึ่งมีจุดศูนย์กลางแผ่นดินไหวห่างจากเมืองดัลบันดินในแคว้นบาโลชิสถานไปทางทิศตะวันตก 45 กิโลเมตร จุดศูนย์กลางแผ่นดินไหวตั้งอยู่ในเขตประชากรเบาบาง สำนักงานสำรวจทางธรณีวิทยาสหรัฐ (USGS) รายงานว่าแผ่นดินไหวเกิดขึ้นเมื่อเวลา 1.23 น. ตามเวลาท้องถิ่น ของวันที่ 19 มกราคม พ.ศ. 2554 (20:23:17 UTC ของวันที่ 18 มกราคม) จุดศูนย์กลางแผ่นดินไหวมีความลึก 84 กิโลเมตร
แรงสั่นสะเทือนสามารถรู้สึกได้ในหลายประเทศ บ้านดินราว 200 หลังคาเรือน รวมไปถึงสำนักงานราชการบางแห่ง มีรายงานว่าได้รับความเสียหายในพื้นที่ดัลบันดินในปากีสถาน ผู้หญิงสองคนในเคว็ตตาเสียชีวิตด้วยโรคหัวใจกำเริบหลังจากแผ่นดินไหว ซึ่งอยู่ห่างจากจุดศูนย์กลางแผ่นดินไหวไปทางทิศตะวันออกเฉียงเหนือ 330 กิโลเมตร ซึ่งมีความรุนแรงตามมาตราเมอร์แคลลี IV
สภาพธรณีแปรสัณฐานในภูมิภาคนี้ส่วนใหญ่เป็นการเคลื่อนไหวของแผ่นอาหรับ แผ่นอินเดีย และแผ่นยูเรเซีย แผ่นดินไหวเกิดขึ้นเป็นผลมาจากการเลื่อนปกติภายในธรณีภาคของแผ่นอาหรับที่มุดตัวลง
ทากัตสึกิ

ทากัตสึกิ (; โรมาจิ: "Takatsuki-shi") เป็นนครในจังหวัดโอซากะ ประเทศญี่ปุ่น ก่อตั้งเมื่อวันที่ 1 มกราคม ค.ศ. 1943 ตั้งอยู่ทางตอนเหนือของจังหวัดโอซากะ และตั้งอยู่กึ่งกลางเส้นทางการเดินทางระหว่างนครโอซากะกับนครเกียวโต มีขนาดพื้นที่ทั้งสิ้น 105.31 ตารางกิโลเมตร ใน ค.ศ. 2020 มีจำนวนประชากรประมาณ 347,944 คน มีความหนาแน่นของประชากร 3,300 คนต่อตารางกิโลเมตร
ภูมิศาสตร์.
ลักษณะภูมิประเทศของนครทาคัตสึกิมีทั้งพื้นที่ที่เป็นภูเขา หุบเขา เนินเขา ที่ราบสูง และที่ราบลุ่มน้ำ
ปรีไมราลีกา

ปรีไมราลีกา  หรือชื่อที่ใช้ปัจจุบันคือ ลีกาปูร์ตูกาลเบ็ตคลิก  ตามชื่อผู้สนับสนุนหลัก เป็นลีกการแข่งฟุตบอลอาชีพสูงสุดในโปรตุเกส ผู้ชนะในปัจจุบันคือ สโมสรฟุตบอลไบฟีกา ถือเป็นลีกอันดับ 6 ของยุโรปในการจัดอันดับของยูฟ่าใน ค.ศ. 2011 ทีมที่เข้าแข่งขันในแต่ละฤดูกาลมี 16 ทีม แต่มีเพียง 5 ทีมเท่านั้นที่เคยเป็นผู้ชนะเลิศ
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในซือกุงดาลีกา และทีมจากซือกุงดาลีกาจะเลื่อนชั้นขึ้นมา ส่วน 2 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยทีมชนะเลิศจะผ่านเข้าไปรอในรอบแบ่งกลุ่มและได้อยู่โถ 1 ในขณะที่ทีมอันดับ 2 จะต้องแข่งรอบเพลย์ออฟอีกทีหนึ่ง ส่วนอันดับ 3 จะมีสิทธิเข้าไปเล่นในยูฟ่ายูโรปาลีก
ดัชนีอุตสาหกรรมดาวโจนส์

ดัชนีอุตสาหกรรมดาวโจนส์ , เป็นดัชนีตลาดหลักทรัพย์ดัชนีหนึ่ง และเป็นหนึ่งในดัชนีซึ่งถูกสร้างโดยชาลส์ ดาว บรรณาธิการวอลล์สตรีทเจอร์นัล และผู้ร่วมก่อตั้งดาวโจนส์แอนด์คอมพานี ปัจจุบันเป็นของกลุ่มซีเอ็มอีกรุ๊ป ชื่อของดัชนีอุตสาหกรรมดาวโจนส์ถูกตั้งขึ้นตามชื่อของชาลส์ ดาว และเอ็ดเวิร์ด โจนส์ นักสถิติ ดัชนีนี้แสดงถึงการซื้อขายหุ้นของบริษัทมหาชนขนาดใหญ่ 30 บริษัทในสหรัฐอเมริกาในระหว่างช่วงเวลาที่ตลาดหลักทรัพย์เปิดให้ซื้อขายตามปกติ มันเป็นดัชนีตลาดหลักทรัพย์สหรัฐอเมริกาที่เก่าแก่ที่สุดเป็นอันดับสองรองจากดัชนีคมนาคมดาวโจนส์ ซึ่งถูกสร้างโดยดาวเช่นกัน
มีเก

มีเกล อันเคล กอนซาเลซ กอนซาเลซ  หรือ มีเก  เกิดเมื่อวันที่ 14 มีนาคม ค.ศ. 1980 ที่เมืองเทร์รัสซา แคว้นคาเทโลเนีย เป็นนักฟุตบอลชาวสเปน เล่นให้กับสโมสรฟุตบอลคีโรนา ตำแหน่งกองหลัง
ชะนีมือดำ

ชะนีมือดำ  เป็นชะนีชนิดหนึ่ง มีชื่อวิทยาศาสตร์ว่า "Hylobates agilis"
จัดเป็นหนึ่งในสี่ชนิดของชะนีที่สามารถพบได้ในประเทศไทย ชะนีมือดำดั้งเดิมเคยถูกจัดให้เป็นชนิดย่อยของชะนีมือขาวหรือชะนีธรรมดา ("H. lar") เช่นเดียวกับชะนีมงกุฎ ("H. pileatus") แต่เมื่อมีการศึกษาเพิ่มเติมพบว่ามีบางอย่างที่แตกต่างออกไป เช่น เสียงร้องที่เป็นเอกลักษณ์เฉพาะกว่าและการแพร่กระจายพันธุ์ จึงจัดให้เป็นชนิดใหม่
ชะนีมือดำมีลักษณะทั่วไปคล้ายกับชะนีมือขาว โดยสีของลำตัวจะมีทั้งสีเทา, ดำ และสีน้ำตาลแก่ ซึ่งความแตกต่างของสีนี้จะไม่เกี่ยวกับเพศหรือวัยเช่นเดียวกับในชะนีมือขาว โดยที่ตัวใดเกิดเป็นสีใดก็จะเป็นสีนั้นไปตลอด ชะนีมือดำจะแตกต่างจากชะนีมือขาวตรงที่ขนที่มือและเท้าเป็นสีดำ อันเป็นที่มาของชื่อ บริเวณกระหม่อมแบนกว่า และมีขนข้างส่วนหัวยาวกว่า ทำให้เวลาดูทางด้านหน้าส่วนหัวจะเป็นรูปสามเหลี่ยม ในขณะที่ส่วนหัวของชะนีมือขาวจะดูเป็นรูปกลม 
มีการแพร่กระจายพันธุ์ในประเทศไทย เฉพาะในป่าดิบภาคใต้ตอนล่างที่ติดกับมาเลเซียเท่านั้น จากนั้นจะพบได้ตลอดทั้งแหลมมลายู จนถึงเกาะสุมาตราและเกาะบอร์เนียว ขณะที่นิเวศวิทยาและพฤติกรรมก็คล้ายคลึงกับชะนีชนิดอื่น ๆ สถานะการอนุรักษ์ในอนุสัญญาไซเตสจัดให้อยู่ในบัญชีหมายเลข 1 (Appendix I) คือ ห้ามค้าขายหรือมีไว้ครอบครองเด็ดขาด เว้นแต่จะเป็นไปเพื่อการศึกษาหรือวิจัยขยายพันธุ์
จุมพฏ บุญใหญ่

จุมพฏ บุญใหญ่ (เกิด 21 กุมภาพันธ์ พ.ศ. 2497) อดีตสมาชิกสภาผู้แทนราษฎรจังหวัดสกลนคร 1 สมัย สังกัดพรรคพลังประชาชน ปัจจุบันสังกัดพรรคประชาธิปัตย์
ประวัติ.
จุมพฏ เกิดเมื่อวันที่ 21 กุมภาพันธ์ พ.ศ. 2497 จบการศึกษา คณะนิติศาสตร์ สาขากฎหมาย จากมหาวิทยาลัยรามคำแหง และสอบไล่ได้เป็นเนติบัณฑิตไทยแห่งสำนักอบรมศึกษากฎหมายแห่งเนติบัณฑิตยสภา เมื่อจบแล้วได้ประกอบอาชีพเป็นทนายความและครู
งานการเมือง.
ในทางการเมืองระดับท้องถิ่นเป็นสมาชิกสภาและรองประธานสภา จังหวัดสกลนคร เขตอำเภอเมือง เมื่อปี พ.ศ. 2528 ในระดับประเทศ นายจุมพฏเป็นประธานสาขาพรรคประชาธิปัตย์ เขตจังหวัดสกลนคร ในปี พ.ศ. 2529 ในการเลือกตั้งสมาชิกสภาผู้แทนราษฎรเมื่อปี พ.ศ. 2550 จุมพฏได้ลงรับเลือกตั้งในสังกัดพรรคพลังประชาชนและได้รับเลือกตั้ง โดยมีตำแหน่งเป็นกรรมการประสานงานสภาผู้แทนราษฎรและกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
แต่แล้วในกลางปี พ.ศ. 2552 จุมพฏได้มีท่าทีตีจากจากพรรคเพื่อไทย ซึ่งแปรสภาพจากพรรคพลังประชาชน โดยหันไปร่วมกิจกรรมกับพรรคภูมิใจไทย ยังความไม่พอใจให้แก่สมาชิกพรรคเพื่อไทยเป็นอย่างมาก ในที่สุดทางพรรคก็ได้มีมติขับออกจากพรรค และศาลรัฐธรรมนูญก็ได้มีมติชี้ขาดว่านายจุมพฏก็ได้พ้นจากสมาชิกภาพของพรรคเพื่อไทย
ในการเลือกตั้งสมาชิกสภาผู้แทนราษฎรเมื่อปี พ.ศ. 2554 จุมพฏได้ย้ายกลับเข้าพรรคประชาธิปัตย์อีกครั้ง โดยให้เหตุผลว่าถูกโจมตีว่าเป็นนักการเมืองที่ถูกซื้อตัว ซึ่งเรื่องการย้ายพรรคนี้ ทางแกนนำของพรรคภูมิใจไทย เช่น เนวิน ชิดชอบ หรือ อนุทิน ชาญวีรกูล ก็ได้รับทราบและเข้าใจแล้ว โดยได้ลงในเขต 6 (ประกอบไปด้วย [[อำเภอวานรนิวาส]] และ [[อำเภอเจริญศิลป์]] ยกเว้นตำบลโคกศิลา) แต่ผลการเลือกตั้ง จุมพฎ ไม่ได้รับเลือกตั้ง โดยแพ้ให้กับเสรี สาระนันท์ จากพรรคเพื่อไทย
โดโดเมกิ

โดโดเมกิ  หรือ ปีศาจร้อยตา เป็นปีศาจของญี่ปุ่น อาศัยอยู่บนร่างกายของมนุษย์ มีลักษณะเป็นดวงตาลามไปทั่วร่างกาย
เรื่องมีอยู่ว่าในสมัยอดีต มีหญิงคนหนึ่ง เธอมีแขนที่ยาวและสามารถใช้มือและแขนได้อย่างคล่องแคล่ว เธอมีนิสัยชอบลักเล็กขโมยน้อย คนสมัยอดีตจะเรียกขโมยแบบนี้ว่า "เทนางะ" (คนแขนยาว) แต่เงินที่ผู้หญิงคนนั้นขโมยไปจะติดตามร่างกายของเธอทันที และเงินที่ติดตามร่างกายนั้นต่อมาก็จะกลายเป็นดวงตา เลยเรียกว่าโดโดเมกิ (ปีศาจร้อยตา) คนสมัยอดีตเรียกเหรียญที่มีรูว่า "โชโมกุ" ซึ่งมีความหมายว่า ตาของนก ทำให้คนสมัยโบราณรู้สึกว่า เหรียญกับตานั้นเป็นสิ่งที่เป็นประเภทเดียวกันมีลักษณะคล้ายกัน
ดอยภูแว

ดอยภูแว เป็นภูเขาในเขตอุทยานแห่งชาติดอยภูคา อยู่ในพื้นที่ตำบลขุนน่าน อำเภอเฉลิมพระเกียรติ จังหวัดน่าน สูงจากระดับน้ำทะเล 1,837 เมตร ลักษณะเป็นทุ่งหญ้าปกคลุม และมีลานหินกระจายอยู่หลายแห่ง เช่น ผาแอ่น ผาผึ้ง ผาขี้นก มีพรรณไม้ที่จัดว่าเป็นกึ่งอัลไพน์ (Subalpine Zone) มีการค้นพบพรรณไม้ที่หายาก เช่น กุหลาบขาวเชียงดาว ปาล์มรักเมฆหรือค้อเชียงดาว
การเดินทางโดยรถยนต์ จากที่ทำการอุทยาน ไปถึงหน่วยพิทักษ์อุทยานแห่งชาติดอยภูคาที่ 9 (บ้านด่าน) ระยะทาง 63 กิโลเมตร และเดินเท้าขึ้นยอดดอยประมาณ 6 กิโลเมตร
เกมร้ายเกมรัก

เกมร้ายเกมรัก เป็นละครโทรทัศน์แนวรักและนาฏกรรมที่ออกอากาศทางสถานีวิทยุโทรทัศน์ไทยทีวีสีช่อง 3 ในปี 2554 ผลิตโดยละครไท จำกัด กำกับโดยอำไพพร จิตต์ไม่งง ดัดแปลงจากนวนิยายเรื่อง "เกมร้ายพ่ายเกมรัก" ของบุษบาพาฝัน นำแสดงโดยณเดชน์ คูกิมิยะ, อุรัสยา เสปอร์บันด์, ธนวรรธน์ วรรธนะภูติ และณัฐวรา วงศ์วาสนา 
เนื้อเรื่องย่อ.
ในวันที่ทะเลอันดามัน คลุ้มคลั่งคลื่นยักษ์ที่ทำลายล้างชายฝั่งอันดามัน และชีวิตผู้คนมากมายได้นำเธอมา พบกับเขา ความทรงจำของเธอที่สูญหาย เธอจำไม่ได้แม้แต่ชื่อของตัวเอง "สายชล" จึงตั้งชื่อให้เธอว่า "นางฟ้า" สายชล หนุ่มชาวเกาะ ที่ไม่กล้าแม้แต่จะบอกรักเธอ ทั้งที่ต้องอยู่ร่วมบ้านเดียวกัน เธอไม่รู้ตัวเองด้วยซ้ำ ว่าเธอเป็นใคร หนึ่งปีผ่านไปสาวน้อยก็รู้จักความรัก รักที่บริสุทธิ์ของหนุ่มชาวเกาะที่เฝ้ารอด้วยความอดทน และสาวน้อยที่สูญเสีย ความทรงจำ ก็เกิดขึ้น ทำให้คนทั้งคู่ เป็นของกันและกัน 
แต่แล้ววันหนึ่ง ทั้งสองก็ถูกพรากจากกัน ทั้งที่รักกันอย่างมากมาย เมื่อกาลเวลาผ่านไปเหตุการณ์หลายสิ่งเปลี่ยนแปลง ฟ้าลดากลายเป็นสาวสวยนักเรียนนอก ส่วนสายชลกลายเป็นหนุ่มหล่อนักธุรกิจเจ้าของสายการบินชื่อฝรั่งว่า "ชาร์ลส์" ดาวรุ่งพุ่งแรงที่มีสาว ๆ มารุมชอบ และเมื่อความทรงจำในอดีตของฟ้าลดากลับคืนมา แต่เธอต้องสูญเสียความทรงจำระหว่างความผูกพันของเธอกับเขา เรื่องราวกลับตาลปัตร ก่อให้เกิดความเข้าใจผิดและความบาดหมางของสองคน สายชลเฝ้ารอที่จะได้เธอพบเธอมานานแสนนาน คิดว่าเธอไม่มีเยื่อใยกับเขาเลย นำมาซึ่งความเจ็บปวดของทั้งคู่ทั้ง ๆ ที่มีความรักให้กันอย่างเต็มหัวใจ ความแค้นของสายชล จึงจำต้องกลายเป็นเกมร้ายเกมรัก
ตะพาบหัวกบลาย

ตะพาบหัวกบลาย  เป็นตะพาบชนิดหนึ่ง มีชื่อวิทยาศาสตร์ว่า "Pelochelys bibroni" จัดเป็นตะพาบอยู่ในสกุลตะพาบหัวกบ ("Pelochelys")
มีรูปร่างคล้ายตะพาบชนิดอื่น ๆ ในสกุลเดียวกัน แต่บางตัวมีลวดลายบนกระดองคล้ายกับตะพาบในสกุล "Chitra" หรือตะพาบม่านลายด้วย โดยพบได้บนเกาะนิวกินี, นิวกินีตะวันตก, ปาปัวนิวกินี และทางตอนเหนือของออสเตรเลีย ขนาดโตเต็มที่มีขนาดเล็กกว่าตะพาบหัวกบ ("P. cantorii") ซึ่งเป็นชนิดที่พบได้ในภูมิภาคอินโดจีน เล็กน้อย
นิยมเลี้ยงเป็นสัตว์เลี้ยง สำหรับตัวที่มีลวดลายคล้ายกับตะพาบม่านลาย จะถูกเรียกว่า "ตะพาบม่านลายนิวกินี" สำหรับในประเทศไทยเคยมีการนำเข้ามาจำหน่ายเป็นสัตว์เลี้ยงประมาณ 10 ตัว
อนึ่ง ชื่อวิทยาศาสตร์ของตะพาบหัวกบลายนั้น บางข้อมูลใช้เป็นชื่อซ้ำซ้อนกับตะพาบหัวกบชนิด "P. cantorii" ซึ่งเป็นคนละชนิดกัน โดยที่ชนิดหลังนี้จะพบได้ในประเทศไทย
แฮร์รี เรดแนปป์

เฮนรี เจมส์ "แฮร์รี" เรดแนปป์  เกิดวันที่ 2 มีนาคม ค.ศ. 1947 เป็นอดีตนักฟุตบอล เขาเริ่มเป็นผู้จัดการทีมฟุตบอลตั้งแต่ ค.ศ. 1983 โดยเริ่มต้นกับสโมสรฟุตบอลบอร์นมัท 
เขาเคยเป็นผู้จัดการทีมสโมสรฟุตบอลโบร์นมัท เวสต์แฮมยูไนเต็ด พอร์ตสมัท (2 ครั้ง) เซาแทมป์ตัน และ ปัจจุบันเขาเป็นผู้จัดการทีมฟุตบอลสโมสรฟุตบอลทอตแนมฮ็อตสเปอร์ ขณะที่เป็นผู้จัดการทีมพอร์ตสมัทครั้งที่ 2 เขานำทีมชนะการแข่งขันเอฟเอคัป 2008 และเมื่อจบฤดูกาล 2009–10 เขานำทอตแนมฮ็อตสเปอร์สู่ยูฟ่าแชมเปียนส์ลีก เป็นครั้งแรกของสโมสร
บุตรชายของเขา เจมี เรดแนปป์ เป็นนักฟุตบอลเล่นในโบร์นมัทและเซาแทมป์ตัน เขายังเป็นลุงของนักฟุตบอลสโมสรฟุตบอลเชลซี แฟรงก์ แลมพาร์ด ที่เคยเป็นนักฟุตบอลในทีมเมื่อเขาเป็นผู้จัดการทีมเวสต์แฮมยูไนเต็ด
 "ณ วันที่ 21 April 2012"
โรงเรียนบอสโกพิทักษ์

โรงเรียนบอสโกพิทักษ์ (อักษรย่อ: บ พ, BP) เป็นโรงเรียนเอกชน โดยโรงเรียนมีการแบ่งแผนก เป็นแผนกอนุบาล แผนกประถม และแผนกมัธยม ก่อตั้งโดยโดยบาทหลวงริชาร์ดแห่งกรุงปารีส วันที่ 26 กรกฎาคม พ.ศ. 2489 
ประวัติ.
โรงเรียนบอสโกพิทักษ์ เริ่มมีการจัดตั้งขึ้นวันที่ 26 กรกฎาคม 2489 ซึ่งเดิมอาคารเรียนเป็นเรือนไม้ เปิดให้ทำการสอนในระดับชั้น ป.1 ถึง ป.4 ต่อมาได้มีการสร้างตึกอีกหนึ่งหลังเป็นอาคารครึ่งไม้ชั้นเดียว
พ.ศ. 2504 เปิดการสอนในระดับชั้น ป.5 ก่อนที่จะขยายระดับชั้นเพิ่มจนถึงระดับชั้น ป.7 ต่อมา พ.ศ. 2510 ได้มีการสร้างอาคารตึกครึ่งไม้หลังใหม่เพื่อใช้เป็นห้องเรียนกับห้องครูใหญ่อีกหนึ่งห้อง จากนั้น พ.ศ. 2506 ได้เริ่มรับฝากเด็กก่อนวัยเรียน และได้ทำการต่อเติมอาคารไม้อีก 2 อาคาร และในพ.ศ. 2531 ได้มีการขอจัดสร้างอาคารเรียนคอนกรีตเสริมเหล็ก 4 ชั้น และทำการรื้อถอนอาคารเดิม 4 หลัง รวมทั้งมีการจัดสอนระดับอนุบาลหลักสูตร 3 ปี ในภายหลัง พ.ศ. 2535 ได้เริ่มเปิดสอนในระดับชั้นมัธยมศึกษาปีที่ 1
พ.ศ. 2538 ทางโรงเรียนได้รับเลือกจากทางจังหวัดนครปฐม ให้เป็นโรงเรียนชนะเลิศด้านสถานศึกษาที่จัดกิจกรรมจริยศึกษาดีเด่น และมีการสร้างอาคารคอนกรีตเสริมเหล็ก 5 ชั้น ตลอดจนห้องคอมพิวเตอร์ ห้องโสตทัศนศึกษา รวมถึงห้องสมุด ในพ.ศ. 2540 โรงเรียนแห่งนี้มีส่วนร่วมในการแข่งขันกีฬา ซึ่งเป็นที่รู้จักในระดับภูมิภาค ในวันที่ 20 พฤศจิกายน พ.ศ. 2553 ได้มีการเชิญเรลิกของคุณพ่อบอสโก มาเยี่ยมกิจการโรงเรียน
ความสำเร็จ.
โรงเรียนบอสโกพิทักษ์นับว่าเป็นโรงเรียนที่มีชื่อเสียงด้านวิชาการและด้านกิจกรรม (ดนตรี/กีฬา) ในจังหวัดนครปฐม นับตั้งแต่อดีตจนถึงปัจจุบันมีผลงานทางวิชาการและกิจกรรมที่ประสบความสำเร็จระดับประเทศดังตัวอย่าง
บัตรอิเล็กทรอนิกส์ที่ราชการไทยออกให้

บัตรอิเล็กทรอนิกส์ที่ราชการไทยออกให้ แบ่งตามประเภทบัตรเป็นสองประเภทกล่าวคือ แบบสมาร์ทการ์ด และบัตรชนิดที่มีแถบ บาร์โค้ด (Barcode) ส่วนใบอนุญาตทำงาน เป็นบัตรพลาสติกที่ออกโดยราชการเช่นเดียวกันอย่างไรก็ตามให้ถือเป็นบัตรอิเล็กทรอนิกส์ ที่ออกโดยราชการ (ประเทศไทย) ข้อ 9 ตามประมวลกฎหมายอาญามาตรา 1 หมวดคำนิยาม และหากมีการปลอมแปลงจะถือว่าผิดตามประมวลกฎหมายอาญา มาตรา 269/1-269/7 บางบัตรจะมีตราครุฑเช่นบัตรประชาจำตัวประชาชน บางบัตรจะมีแค่ตราประจำกระทรวงเช่นบัตรคนพิการ หรือมีแค่ตรากรมเช่นใบอนุญาตทำงาน เป็นต้น
สมาร์ทการ์ดที่ออกให้ภาครัฐและรัฐวิสาหกิจ.
บัตรอิเล็กทรอนิกส์สมาร์ทการ์ดที่ราชการออกให้เพื่อใช้ทำงานในภาครัฐและรัฐวิสาหกิจ เป็นบัตรที่ออกให้เฉพาะข้าราชการหรือพนักงานรัฐวิสาหกิจบางคนที่ได้รับการคัดลือกเท่านั้น ไม่ใช่บัตรอนุญาตทำงาน หรือบัตรพนักงาน เหตุที่จำเป็นต้องใช้เนื่องจากต้องมีการรายงานทางการเงินระหว่างหน่วยงานภาครัฐและรัฐวิสาหกิจผ่านระบบคอมพิวเตอร์ จึงมีความจำเป็นต้องใช้เพื่อระบุพนักงานผู้ได้รับการอนุญาตให้ทำการรายงานทางการเงินที่เกี่ยวข้องกับการเงินการคลังภาครัฐหรือแก้ไขฐานข้อมูลในระบบที่เกี่ยวข้องกับการเงินการคลังภาครัฐ
ประโยชน์บางประการของบัตร.
บัตรประชาชนและบัตรประจำตัวคนพิการ สามารถใช้เป็นส่วนลดในการเดินทางโดยสารในรถไฟฟ้า รถไฟ และรถเมล์ (ยกเว้นของรถร่วมเอกชน) โดยผู้มีบัตรจะต้องแสดงบัตรทุกครั้ง ในส่วนของบัตรประชาชนต้องเป็นเด็กหรือบุคคลที่อายุมากกว่า 60 ปี อย่างไรก็ตามรถเมล์ไม่ให้ส่วนลดแก่เด็กให้เฉพาะบุคคลที่อายุมากกว่า 60 ปีขึ้นไปเท่านั้น
บาร์โค้ดที่ให้เฉพาะคนไทย.
บัตรประจำตัวคนพิการ มีตราพระประชาบดี กระทรวงการพัฒนาสังคมและความมั่นคงของมนุษย์ (ประเทศไทย)(บางรายหากใช้ สมุดคนพิการอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)
บัตรพลาสติกที่ออกให้แรงงานต่างด้าว.
ใบอนุญาตทำงาน อยู่ในรูปบัตรพลาสติก มีตราเทพบดีถือพระขรรค์ ออกให้โดยกรมจัดหางาน กระทรวงแรงงาน (ประเทศไทย) (บางรายหากใช้ บัตรกระดาษอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)
ยากุป บวัชต์ชือกอฟสกี

ยากุป บวัชต์ชือกอฟสกี  เกิดเมื่อวันที่ 14 ธันวาคม ค.ศ. 1985 เป็นนักฟุตบอลชาวโปแลนด์ ตำแหน่งกองกลาง ปัจจุบันเล่นให้กับสโมสรเฟาเอ็ฟเอ็ล ว็อลฟส์บวร์ค ในระดับบุนเดิสลีกา ประเทศเยอรมัน และทีมชาติโปแลนด์
ครองแผ่นดินโดยธรรม

ครองแผ่นดินโดยธรรม เป็นชื่อเพลงที่กระทรวงกลาโหม, กองทัพไทย และสำนักงานตำรวจแห่งชาติ ร่วมกับ บริษัท เวิร์คพอยท์ เอ็นเทอร์เทนเมนท์ จำกัด (มหาชน) จัดทำขึ้นเพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 โดยเพลงและมิวสิกวิดีโอดังกล่าว เผยแพร่เป็นครั้งแรกเมื่อวันที่ 9 มิถุนายน พ.ศ. 2554 เวลา 19:09 นาฬิกา ทางโทรทัศน์รวมการเฉพาะกิจแห่งประเทศไทย และสถานีวิทยุกระจายเสียงทุกแห่ง พร้อมกันทั่วประเทศ โดยมีผู้เข้าบันทึกเสียงทั้งหมด 9,999 คน ทั้งนี้ สถานีโทรทัศน์ต่างๆ จะเผยแพร่มิวสิกวิดีโอรูปแบบใหม่ ซึ่งนำภาพวีดิทัศน์และเสียงร้องของพสกนิกรทุกหมู่เหล่า ที่ส่งผ่านเว็บไซต์เครือข่ายสังคมเฟซบุ๊กมาลงไว้ในช่วงท้าย โดยจะเปลี่ยนรูปแบบในทุกวันที่ 5 ตั้งแต่เดือนกรกฎาคม จนถึงเดือนธันวาคม ตลอดปี พ.ศ. 2554 รวมทั้งหมด 6 ครั้ง
กามาเกวย์

กามาเกวย์  เป็นเมืองในประเทศคิวบา ตั้งอยู่ตอนกลางของประเทศ เป็นเมืองที่ใหญ่ที่สุดเป็นอันดับ 3 ของประเทศ เป็นเมืองหลักของจังหวัดกามาเกวย์ เมืองดั้งเดิมที่ชื่อ ซานตามาริอาเดลปูเอร์โตเดลปรินซิเป บริเวณชายฝั่ง ที่ก่อตั้งราว ค.ศ. 1515 ถูกโจรสลัดโจมตีอย่างต่อเนื่อง จึงได้ย้ายเมืองเข้ามาในเกาะ เมืองนี้เคยเป็นเมืองหลวงของอาณานิคมเวสต์อินดีสของสเปนเมื่อตอนต้นคริสต์ศตวรรษที่ 19
ในเดือนกรกฎาคม ค.ศ. 2008 เมืองเก่าได้รับเลือกเป็นแหล่งมรดกโลกของยูเนสโก
กฎความโน้มถ่วงสากลของนิวตัน

กฎความโน้มถ่วงสากลของนิวตัน  ระบุว่า แต่ละจุดมวลในเอกภพจะดึงดูดจุดมวลอื่น ๆ ด้วยแรงที่มีขนาดเป็นสัดส่วนโดยตรงกับผลคูณของมวลทั้งสอง และเป็นสัดส่วนผกผันกับค่ากำลังสองของระยะห่างระหว่างกัน นี่คือกฎฟิสิกส์ทั่วไปที่ได้จากการสังเกตการณ์ของไอแซก นิวตัน เป็นส่วนหนึ่งของกลศาสตร์ดั้งเดิม และเป็นส่วนสำคัญอยู่ในงานของนิวตันชื่อ "Philosophiae Naturalis Principia Mathematica" ("the Principia") ซึ่งเผยแพร่ครั้งแรกเมื่อวันที่ 5 กรกฎาคม ค.ศ. 1687
กฎดังกล่าวแสดงเป็นสมการได้ดังนี้
 <math>F = G \frac{m_1 m_2}{r^2}\ </math>
โดยที่:
สมมติว่าระบบเอสไอ (SI units), "F" มีหน่วยวัดเป็นนิวตัน (N), "m"1 และ "m"2 เป็นกิโลกรัม (kg), "r" ในหน่วยเมตร (m) และ ค่าคงที่ "G" จะประมาณเท่ากับ #เปลี่ยนทาง 
 ค่าคงที่ "G" เป็นค่าที่ถูกกำหนดได้อย่างถูกต้องเป็นครั้งแรกจากผลการทดลองของคาเวนดิช (Cavendish experiment) ที่ดำเนินการโดย เฮนรี คาเวนดิช นักวิทยาศาสตร์ชาวอังกฤษในปี ค.ศ. 1798 แม้ว่าคาเวนดิชจะไม่ได้คำนวณค่าเชิงตัวเลข G ด้วยตัวของเขาเองก็ตาม การทดลองครั้งนี้ยังเป็นครั้งแรกของการทดสอบทฤษฎีของนิวตันของความโน้มถ่วงระหว่างมวลในห้องปฏิบัติการอีกด้วย มันเกิดขึ้นหลังจากเวลาผ่านไป 111 ปี หลังจากการประกาศตีพิมพ์คัมภีร์ Principia ของนิวตันและ 71 ปีหลังจากการตายของนิวตัน จึงยังไม่มีใครสามารถทำการคำนวณสมการของนิวตันให้สามารถใช้ค่าของ G ได้แทนเขา ซึ่งมีแต่เขาผู้เดียวเท่านั้นที่สามารถคำนวณแรงที่สัมพันธ์กับแรงอื่น ๆ ได้
กฎของความโน้มถ่วงของนิวตันมีลักษณะคล้ายกฎของคูลอมบ์ (Coulomb's law) ของแรงทางไฟฟ้า ซึ่งจะใช้ในการคำนวณหาขนาดของแรงทางไฟฟ้าที่เกิดขึ้นระหว่างวัตถุที่มีประจุไฟฟ้าสองก้อน กฎทั้งสองนี้ ต่างก็เป็น "กฎกำลังสองผกผัน" (inverse-square laws) ที่แรงจะเป็นสัดส่วนผกผันกับกำลังสองของระยะห่างระหว่างวัตถุ
กฎของนิวตันถูกแทนที่ด้วยทฤษฎีสัมพัทธภาพทั่วไปของอัลเบิร์ต ไอน์สไตน์ แต่ยังใช้เป็นการประมาณค่าที่ยอดเยี่ยมของผลแห่งความโน้มถ่วงในการประยุกต์ส่วนใหญ่ จำเป็นต้องใช้สัมพัทธภาพเฉพาะเมื่อมีความจำเป็นสำหรับความแม่นยำอย่างยิ่งเท่านั้น หรือเมื่อจัดการกับสนามความโน้มถ่วงที่เข้มจัด เช่น สนามความโน้มถ่วงที่พบใกล้กับวัตถุที่มีขนาดใหญ่และหนาแน่นอย่างยิ่ง หรือที่ระยะใกล้มาก (เช่น วงโคจรของดาวพุธรอบดวงอาทิตย์)
รูปแบบเวกเตอร์.
กฎความโน้มถ่วงสากลสามารถเขียนเป็นสมการเวกเตอร์ (vector equation) เพื่ออธิบายสำหรับทิศทางของแรงโน้มถ่วงเช่นเดียวกับขนาดของมัน ในสูตรนี้ปริมาณที่เป็นตัวหนาเป็นตัวแทนของเวกเตอร์
 <math>
\mathbf{F}_{21} =
</math>
โดยที่
 F12 คือ แรงที่ถูกนำมาประยุกต์ใช้ในวัตถุที่ 2 อันเนื่องมาจากวัตถุที่ 1
 "G" คือ ค่าคงที่โน้มถ่วงสากล (gravitational constant)
 "m"1 และ "m"2 คือ มวลของวัตถุที่ 1 และ 2 ตามลำดับ
 |r12| = |r2 − r1| คือ ระยะทางระหว่างวัตถุที่ 1 และ 2 และ
 <math> \mathbf{\hat{r}}_{12} \ \stackrel{\mathrm{def}}{=}\ \frac{\mathbf{r}_2 - \mathbf{r}_1}{\vert\mathbf{r}_2 - \mathbf{r}_1\vert} </math> คือ เวกเตอร์หนึ่งหน่วย (unit vector) จากวัตถุที่ 1 ถึง วัตถุที่ 2
หมายเหตุ.
<templatestyles src="Reflist/styles.css" />
วากาดูกู

วากาดูกู (Ouagadougou) เป็นเมืองหลวงของประเทศบูร์กินาฟาโซ เป็นศูนย์กลางด้านการบริหาร คมนาคม วัฒนธรรม และเศรษฐกิจของประเทศ เป็นเมืองที่ใหญ่ที่สุดของประเทศ มีประชากร 2,415,266 คน (จากข้อมูลเมื่อปี 2019) กรุงวากาดูกูมีอุตสาหกรรมการแปรรูปอาหาร และสิ่งทอ มีสนามบินนานาชาติ มีสายรถไฟไปเมืองอาบีจาน ประเทศโกตดิวัวร์ และกายาทางตอนเหนือ และมีทางด่วนไปเมืองนีอาเม ประเทศไนเจอร์
เพลาลูกเบี้ยวคู่เหนือสูบ

<ns>0</ns>
 <revision>
 <parentid>9605635</parentid>
 <timestamp>2024-11-19T19:03:25Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11957429</origin>
 <model>wikitext</model>
 <format>text/x-wiki</format>
เพลาลูกเบี้ยวคู่เหนือสูบ  หรือ เพลาราวลิ้นคู่ เป็นชื่อเรียกกลไกการทำงานอย่างหนึ่งของเครื่องยนต์สันดาบภายใน โดยเอาเพลาราวลิ้นติดตั้งคู่กัน มีหน้าที่เปิด-ปิด ลิ้นไอดีและไอเสีย
ลักษณะของเพลาลูกเบี้ยว.
เพลาลูกเบี้ยวมีลักษณะเป็นแท่งเหล็กกลม ยาวประมาณเกือบเท่าความยาวของเครื่องยนต์ เรียกว่าแกนเพลา และมีโลหะยื่นออกมาตามจุดต่างๆคล้ายทรงรูปไข่บริเวณนี้เรียกว่าลูกเบี้ยว ส่วนนี้จะสัมผัสกับลิ้น (valve) ไอดีและไอเสียของเครื่องยนต์บนหัวลูกสูบโดยตรง
การทำงาน.
เมื่อเครื่องยนต์หมุน เพลาลูกเบี้ยวจะได้แรงขับให้หมุนตามเครื่องยนต์ โดยอาศัยแรงขับจากสายพานราวลิ้น (timing belt) ,โซ่ราวลิ้น (timing chain) หรือบางรุ่นอาจใช้เฟือง (timing gear) ที่ติดตั้งไว้ที่เพลาข้อเหวี่ยงเครื่องยนต์ เมื่อเพลาที่มีลูกเบี้ยวหมุนเอาส่วนที่ยื่นออกมามากกว่าไปสัมผัสลิ้น (valve) จะทำให้ลิ้นตัวนั้นถูกเปิดทำให้เกิดการไหลเข้าของไอดีหรือไหลออกของไอเสีย และ เมื่อเอาที่ไม่ยื่นสัมผัสลิ้นจะมีผลทำให้ลิ้นตัวนั้นถูกปิดเพื่อทำการจุดระเบิดเปลี่ยนพลังงานความร้อนเป็นพลังงานกล และลิ้นไอดีไอเสียจะเปิด-ปิดตามการหมุนของเพลาลูกเบี้ยว ซึ่งจะมีจังหวะหนึ่งที่ทั้งลิ้นไอดีและไอเสียจะปิดพร้อมกัน แต่จะไม่เปิดพร้อมกันอันเนื่องมาจากการทำงานของลูกเบี้ยว ในเครื่องยนต์ที่ใช้เพลาลูกเบี้ยวคู่จะแยกการทำงานระหว่างลิ้นไอดีและลิ้นไอเสีย
แผ่นดินไหวในปิชิเลมู พ.ศ. 2553

แผ่นดินไหวในปิชิเลมู พ.ศ. 2553 เป็นแผ่นดินไหวขนาด 6.9 โมเมนต์แมกนิจูด ซึ่งเกิดขึ้นเมื่อเวลา 11:39 น. ตามเวลาท้องถิ่น (14:39 UTC) ของวันที่ 11 มีนาคม พ.ศ. 2553 ศูนย์กลางแผ่นดินไหวอยู่ทางตะวันออกเฉียงเหนือของปิชิเลมู แคว้นโอฆิกินส์ ประเทศชิลี ศูนย์เตือนภัยสึนามิแปซิฟิกซึ่งตั้งอยู่ในรัฐฮาวาย ได้ชี้ถึงความเป็นไปได้ที่จะเกิดสึนามิในท้องถิ่นภายในรัศมี 100 กิโลเมตรจากศูนย์กลางแผ่นดินไหว ถึงแม้ว่าจะมีเพียงคลื่นขนาดเล็กเท่านั้นที่ถูกพบเห็นในพื้นที่ปิชิเลมู มีรายงานว่ามีผู้เสียชีวิตหนึ่งราย
แผ่นดินไหวครั้งดังกล่าวเกิดขึ้นจากความเครียดในพื้นที่ที่เพิ่มมากขึ้นจากแผ่นดินไหววันที่ 27 กุมภาพันธ์ พ.ศ. 2553 ซึ่งมีศูนย์กลางอยู่นอกชายฝั่งแคว้นเมาเล แรงสั่นสะเทือนสามารถรับรู้ได้ทั่งตอนกลางของประเทศชิลี แผ่นดินไหวครั้งนี้ในตอนแรกนั้นคาดว่าเป็นแผ่นดินไหวตามจากแผ่นดินไหวเมื่อวันที่ 27 กุมภาพันธ์ แต่นักวิทยาแผ่นดินไหวจากมหาวิทยาลัยชิลี ได้ชี้ว่ามันเป็น "แผ่นดินไหวอีกครั้งหนึ่ง" เกิดแผ่นดินไหวตามทันทีอย่างน้อย 11 ครั้ง ทำให้เกิดความตื่นตระหนกตลอดเมืองชายฝั่งระหว่างแคว้นโกกิมโบและโลสลาโกส